Dathlu portffolio cyfan y Fargen Ddinesig, sydd wedi'i gymeradwyo ac yn cael ei gyflawni, gyda Digwyddiad Arddangos i nodi'r garreg filltir hon | Bargen Ddinesig Bae Abertawe\nDathlu portffolio cyfan y Fargen Ddinesig, sydd wedi'i gymeradwyo ac yn cael ei gyflawni, gyda Digwyddiad Arddangos i nodi'r garreg filltir hon\nMae Bargen Ddinesig Bae Abertawe wedi cyrraedd carreg filltir hollbwysig, ac mae'r naw prosiect a rhaglen drawsnewidiol wedi'u cymeradwyo gan Lywodraeth Cymru a Llywodraeth y DU.\nMawrth 09, 2022\nMae Bargen Ddinesig Bae Abertawe wedi cyrraedd carreg filltir hollbwysig, ac mae'r naw prosiect a rhaglen drawsnewidiol wedi'u cymeradwyo gan Lywodraeth Cymru a Llywodraeth y DU. Mae ffocws y portffolio - yr amcangyfrifir y bydd yn denu buddsoddiad o £1.3 biliwn erbyn 2033 – bellach yn symud i'r cam cyflawni, a bydd yn darparu cyfleoedd i lawer o fusnesau a thrigolion ledled de-orllewin Cymru, yn ogystal â rhoi hwb i adferiad economaidd y rhanbarth.\nCynhaliwyd Digwyddiad Arddangos dathliadol ym Mharc y Scarlets i dynnu sylw at y cyflawniad rhagorol hwn a gwahoddwyd aelodau o'r sectorau cyhoeddus, addysg, iechyd a phreifat i fod yn bresennol. Yn ogystal â chanmol ymdrechion rhyfeddol partneriaid y prosiect sydd wedi bod yn rhan o'r daith hyd yn hyn, roedd hefyd yn gyfle i rwydweithio ac edrych ymlaen at y cyfleoedd sydd bellach wedi'u datgloi ar gyfer y dyfodol.\nMae'r Fargen Ddinesig, sydd wedi'i chreu i drawsnewid ac adfywio de-orllewin Cymru, yn fuddsoddiad digynsail a ariennir gan y ddwy lywodraeth, y sector cyhoeddus a'r sector preifat, a fydd yn cydweithio i gyflawni naw prosiect neilltuol. Yn werth dros £1.8 biliwn i'r economi ranbarthol, bydd Bargen Ddinesig Bae Abertawe yn gwella bywydau pobl mewn ardaloedd gwledig a threfol ledled y rhanbarth, drwy godi dyheadau, creu dros 9,000 o swyddi â chyflogau da, gwella gwasanaethau a hybu sgiliau. Bydd adeiladau'n cael eu codi a fydd yn cefnogi busnesau i ddeori a thyfu, a bydd cyfleoedd o ran y gadwyn gyflenwi yn cael eu datblygu.\nWedi'i gosod i gyd-fynd â thair thema graidd – cyflymu'r economi, ynni a gweithgynhyrchu clyfar, a gwyddorau bywyd a llesiant - mae Bargen Ddinesig Bae Abertawe eisoes wedi gweld cynnydd sylweddol drwy nifer o'i phrosiectau, sef agor Yr Egin, canolfan y sector creadigol, o dan arweiniad Prifysgol Cymru y Drindod Dewi Sant yng Nghaerfyrddin; datblygiadau canol dinas Abertawe drwy agor Arena Abertawe; ac adeiladu Canolfan Dechnoleg y Bae ym Mhort Talbot. Mae'r datblygiadau hyn yn dechrau creu partneriaethau hirhoedlog gyda chwmnïau allweddol fel S4C yn Yr Egin a'r Grŵp Theatr Llysgenhadon sy'n rhedeg Arena Abertawe, ac mae llawer mwy i ddod yn y dyfodol.\nHefyd, mae cynnydd ym meysydd eraill y Fargen Ddinesig, oherwydd penodwyd contractwyr i ddechrau prosiect Pentre Awel gwerth miliynau o bunnoedd yn Llanelli, datblygiad swyddfa proffil uchel 71/72 Ffordd y Brenin yn Abertawe a'r gwaith o adnewyddu sied awyrennau hanesyddol ym Mhorthladd Aberdaugleddau. Bydd y rhain a llawer o gaffaeliadau eraill yn digwydd ar gyfer y Fargen Ddinesig yn ystod y misoedd nesaf, gan gynnig cyfleoedd i fusnesau rhanbarthol a darparu miloedd o swyddi, wrth iddynt symud drwy'r cam adeiladu i'r cam gweithredu.\nMae'r tri phrosiect rhanbarthol, Sgiliau a Thalent, Seilwaith Digidol a Chartrefi yn Orsafoedd Pŵer, hefyd yn mynd rhagddynt ac yn darparu sgiliau i fodloni gofynion gweithlu'r dyfodol, gan gefnogi economi ddigidol ffyniannus a hwyluso'r gwaith o fabwysiadu dyluniadau sy'n effeithlon o ran ynni a thechnolegau adnewyddadwy mewn cartrefi ledled y Dinas-ranbarth.\nProsiect Campysau Prifysgol Abertawe oedd y prosiect olaf i gael ei gymeradwyo gan y ddwy lywodraeth, a bydd yn hybu arloesedd a thwf busnesau yn y sectorau Technoleg Feddygol a Thechnoleg Chwaraeon sy'n ehangu. Mae'r Fargen Ddinesig bellach yn ceisio manteisio ar gyfleoedd gyda phartneriaid ar draws y portffolio cyfan, a bydd hyn yn gwneud gwahaniaeth ar unwaith i'n rhanbarth, yn ogystal â chreu etifeddiaeth ar gyfer cenedlaethau'r dyfodol.\nDywedodd y Cynghorydd Rob Stewart, Cadeirydd Cyd-bwyllgor Bargen Ddinesig Bae Abertawe, "Mae cynnydd y Fargen Ddinesig dros y 12 mis diwethaf wedi bod yn wych ac rydym bellach mewn sefyllfa unigryw lle mae ein holl brosiectau a rhaglenni wedi'u cymeradwyo. Bargen Ddinesig Bae Abertawe yw'r rhanbarth cyntaf yng Nghymru i gael ei nodi, lle mae pob prif brosiect a rhaglen yn y cam cyflawni, sy'n wir yn dangos yr uchelgais sydd gennym o ran tyfu a chyflymu economi de-orllewin Cymru.\n“Roedd yn wych cwrdd â chynifer o fusnesau a phartneriaid yn ystod y Digwyddiad Arddangos sy'n rhannu ein gweledigaeth ac a fydd yn cydweithio i sicrhau bod portffolio cyfan y Fargen Ddinesig yn llwyddiant, gan ddod â swyddi tra medrus, seilwaith a thwf i'r rhanbarth.”\nMeddai Adrian Sutton, Rheolwr Gyfarwyddwr Vortex, sy'n rhan o Marston Holdings, a ddaeth i'r Digwyddiad Arddangos, "Mae'r cynnydd a wnaed gan Fargen Ddinesig Bae Abertawe yn ystod y flwyddyn ddiwethaf yn wirioneddol ysbrydoledig. Mae pob prosiect wedi gwneud cynnydd sylweddol ac mae hyn i'w ganmol o ystyried yr hinsawdd economaidd a chymdeithasol anodd yn y cyfnod diweddar. Roedd y bwrlwm yn y digwyddiad yn amlwg a gwnaeth Arweinwyr pob un o'r cynghorau perthnasol a phartneriaid gwleidyddol yn dda i gyfleu'r neges bod y dyfodol yn ddisglair a bod y rhanbarth yn symud yn ei flaen.”\nYchwanegodd Huw Bala, Rheolwr Prosiect yn Tinopolis “Cynhadledd ddiddorol iawn ar sawl lefel ond yn arbennig datblygiadau Ynni Gwyrdd Doc Penfro sef Hwb Morol Doc Penfro gwaith cyngor Castell Nedd a Phort Talbot gyda'i chynllun Cartrefi yn Orsafoedd Pŵer ac wrth gwrs Seilwaith Digidol. Gwaith gwych mewn sawl maes.”\nYchwanegodd Nick Gorvett, Rheolwr Partneriaethau yn 2B Enterprising, a oedd hefyd yn bresennol, "Roedd yn dda gweld cynifer o bobl yn nigwyddiad Bargen Ddinesig Bae Abertawe. Roedd yn wych clywed am y prosiectau amrywiol ar draws y rhanbarth ac rydym yn edrych ymlaen at y dyfodol.”\nDywedodd Sharon Adams, Rheolwr Masnachol Awdurdod Porthladd Aberdaugleddau, "Roedd mynychu Digwyddiad Arddangos y Fargen Ddinesig yn gyfle gwych i ddal i fyny â'r cynnydd rhagorol a wnaed ar y fargen hyd yn hyn ac mae'n wych clywed bod yr holl brosiectau bellach wedi'u cymeradwyo. Rwy'n edrych ymlaen at weld y cynlluniau'n cael eu gwireddu a'r twf a'r adfywio a ddaw i'r rhanbarth yn sgil hyn.”\nYchwanegodd Russell Greenslade o Ardal Gwella Busnes Abertawe, "Roedd yn wych cael bod yn Nigwyddiad Arddangos Bargen Ddinesig Bae Abertawe. Mae'n ardderchog clywed bod yr arian bellach wedi'i ddyrannu a bod pob un o'r naw prosiect bellach wedi'u cymeradwyo. Rydym yn falch o fod yn rhan o'r prosiectau hyn sy'n sbarduno datblygiad economaidd a thwf.”


Atgyfeirio rhywun at Dîm Prevent | Heddlu De Cymru\nAtgyfeirio rhywun at Dîm Prevent\nRydych wedi cwblhau 16.66667%\nYnglŷn â’r person rydych yn ei atgyfeirio\nPam eich bod yn gwneud yr atgyfeiriad hwn\nA yw’r person hwn yn fregus?\nDefnyddiwch y ffurflen hon i ddweud wrthym os oes gennych unrhyw bryderon am unrhyw un rydych chi’n ei adnabod sydd mewn perygl o gael ei radicaleiddio.\nSylwer: efallai y caiff y wybodaeth rydych yn ei hanfon atom ei rhannu ymhlith timau diogelu yr awdurdod lleol a thîm Prevent.\nEich manylion Rydych chi ar gam 1 o 6\nI ddeall sut mae'ch data'n cael ei gasglu a'i drin, darllenwch ein hysbysiad preifatrwydd.\nGweler ein rhybudd preifatrwydd\nRheolir defnydd a datgeliad data personol yn y Deyrnas Unedig gan Ddeddf Diogelu Data 2018 (y Ddeddf). Dan y Ddeddf, Prif Gwnstabl Heddlu De Cymru yw’r rheolwr data ar gyfer prosesu unrhyw ddata personol gan yr heddlu. Yng ngweddill yr hysbysiad preifatrwydd hwn cyfeirir at Brif Gwnstabl Heddlu De Cymru fel ni.\nMae’r hysbysiad preifatrwydd hwn yn egluro:\nsut yr ydym yn casglu, storio, defnyddio, datgelu, cadw a dinistrio data personol drwy wefan Heddlu De Cymru (cyfeirir at y gweithgareddau hynny hefyd fel prosesu data personol)\ny camau yr ydym yn eu cymryd i sicrhau bod y data personol yr ydym yn ei brosesu wedi’i ddiogelu’n iawn\nyr hawliau sydd gan unigolion pan fyddwn yn prosesu eu data personol.\nByddwn yn trin y wybodaeth yr ydych yn ei rhoi i ni wrth ddefnyddio’r wefan hon yn gyfrinachol a byddwn ond yn ei datgelu i drydydd parti os yw’r gyfraith yn ei gwneud hi’n ofynnol i wneud hynny, neu yn yr amgylchiadau a nodir yn yr hysbysiad preifatrwydd hwn.\nRydym yn casglu gwybodaeth am ddefnydd y wefan er mwyn cynorthwyo i ddatblygu a gwella gwasanaethau ar gyfer y cyhoedd, ac i ddiogelu ein systemau rhag defnyddwyr maleisus. Rydym hefyd yn casglu gwybodaeth drwy’r gwahanol weithrediadau sydd ar gael ar y wefan sy’n caniatáu i chi roi gwybodaeth i ni (megis ffurflenni ar-lein a’r gweithgaredd sgwrsio byw) at y dibenion a ddisgrifir yn ddiweddarach yn yr hysbysiad preifatrwydd hwn. Ar hyn o bryd mae’r wybodaeth hon yn cynnwys:\ngwybodaeth a geir gan ein system rheoli cynnwys er mwyn archwilio am beth mae pobl y chwilio, yr hyn y maent yn ei ganfod, ac achlysuron pan na ddychwelir unrhyw ganlyniadau, ac nid yw’n dangos pwy yw’r defnyddwyr unigol\ngwybodaeth a ddarperir gan ddefnyddwyr mewn ffurflenni ar-lein (at ddibenion sy’n cynnwys riportio troseddau, cyngor a gwybodaeth am riportio troseddau, riportio ymddygiad gwrthgymdeithasol, defnydd 'Cyfraith Clare', riportio digwyddiadau traffig ar y ffyrdd, a cheisiadau am drwydded arfau tanio) a gweithgaredd sgwrsio byw, a allai ddangos pwy yw defnyddwyr unigol ac unigolion eraill yn dibynnu ar ba wybodaeth a roddir gan y defnyddiwr (efallai y bydd hi’n bosibl i ni gael mynediad at wybodaeth a roddir gennych ar ffurflen ar-lein hyd yn oed os nad ydych yn ei chyflwyno, oherwydd sut mae’r wefan wedi’i chreu i gadw ffurflenni sydd wedi’u rhannol lenwi yn awtomatig o bryd i’w gilydd)\ngwybodaeth ystadegol a geir gan ddefnyddio Google Analytics sydd ddim yn dweud pwy yw defnyddwyr unigol (ceir rhagor o wybodaeth am hyn yn adran 'Sut ydym ni’n defnyddio cwcis?' yr hysbysiad preifatrwydd hwn)\neich cyfeiriad IP a manylion pa borwr yr ydych yn ei ddefnyddio, yr ydym yn eu cofnodi pan fyddwch yn defnyddio ein ffurflenni ar-lein\neich cyfeiriad IP, a ddefnyddir i nodi eich lleoliad os ydych yn defnyddio unrhyw nodweddion geoleoliad ar y wefan hon, ac yr ydym yn ei ddefnyddio dim ond i ddangos deunydd perthnasol i chi, ac nad ydym yn ei storio na’i rannu gydag unrhyw drydydd parti.\nData personol yw unrhyw wybodaeth yr ydym yn ei thrin sy’n ymwneud â bod dynol adnabyddedig neu adnabyddadwy. ‘Bod dynol adnabyddadwy yw un y gellir ei adnabod, yn uniongyrchol neu'n anuniongyrchol drwy wybodaeth, yn cynnwys wrth gyfeirio at enw, rhif adnabod, data lleoliad, dyfais adnabod ar-lein neu un neu fwy o ffactorau penodol i hunaniaeth gorfforol, ffisiolegol, genetig, meddyliol, economaidd, diwylliannol neu gymdeithasol y bod dynol hwnnw.\nEin Manylion Cyswllt a Swyddog Diogelu Data\nEin Tîm Diogelu Data sy’n rheoli ein cydymffurfedd â diogelu data. Gellir cysylltu â’r Prif Swyddog Diogelu data ar gyfer Heddlu De Cymru a Heddlu Gwent gan ddefnyddio’r manylion isod:\nRydym yn rhoi ystyriaeth ddifrifol i’n cyfrifoldebau parthed diogelu data. Rydym yn ofalus iawn i sicrhau ein bod yn prosesu eich data personol yn gywir er mwyn cynnal eich ymddiriedaeth a’ch hyder. Gallwch gysylltu â’n Tîm Diogelu Data neu ein Swyddog Diogelu Data oes gennych unrhyw gwestiynau neu bryderon ynglŷn â sut yr ydym yn prosesu eich data personol.\nPam ein bod yn prosesu eich data personol?\nMae gennym ddyletswydd gyfreithiol i gynnal y gyfraith, atal troseddu, dwyn troseddwyr gerbron llys, a diogelu’r cyhoedd. Er mwyn gwneud hyn rydym yn prosesu eich gwybodaeth bersonol i gyflawni ystod o weithgareddau a adnabyddir yn gyffredin fel y ‘diben plismona’. Mae’r rhain yn cynnwys:\natal a datrys troseddau\ndiogelu bywyd ac eiddo\ngwarchod diogelwch y wlad\namddiffyn achosion sifil\ncyflawni unrhyw ddyletswyddau neu gyfrifoldebau eraill yr heddlu o dan gyfraith gyffredin neu statud\nRydym hefyd yn prosesu data personol at ddibenion sy’n cefnogi’r diben plismona. Mae’r rhain yn cynnwys: recriwtio; gweinyddu gweithwyr presennol a chyn weithwyr, contractwyr, a gwirfoddolwyr; rheoli eiddo ac asedau; rheolaeth ariannol; rheoli cysylltiadau â’r cyfryngau, trin cwynion; ymchwil, yn cynnwys arolygon; a darparu rhaglenni a chefnogaeth addysgol.\nData personol pwy ydym ni’n ei brosesu?\nRydym yn prosesu gwybodaeth yn ymwneud ag ystod o unigolion, sy’n cynnwys:\npobl a euogfarnir am drosedd\npobl yr amheuir eu bod wedi cyflawni trosedd\nunigolion sy’n cyflwyno cwynion, gohebiaeth neu ymholiadau\ncynghorwyr, ymgynghorwyr ac arbenigwyr proffesiynol eraill\ncyflogeion presennol a chyn gyflogeion, cadetiaid, asiantau, gweithwyr dros dro ac achlysurol, a gwirfoddolwr\ncynrychiolwyr unigol yn y rhestr hon, megis rhieni, perthnasau eraill, a phobl sydd ag atwrneiaeth fel rhieni, perthnasau eraill, gwarcheidwaid, a phobl eraill sydd ag atwrneiaeth.\nPa fath o ddata personol ydym ni’n ei brosesu?\nEfallai y byddwn yn prosesu data personol yn ymwneud â, neu’n cynnwys, y categorïau canlynol:\nData personol yn ymwneud ag unigolion – gallai hyn gynnwys sain a delweddau gweledol, dynodwyr ar-lein, manylion am ffordd o fyw, teulu ac addysg; manylion adroddiadau/cwynion, trwyddedau ac ati\nData Categori Arbennig - data personol yw hwn yn ymwneud â tharddiad hiliol neu ethnig, safbwyntiau gwleidyddol, credoau crefyddol neu gredoau eraill, aelodaeth undeb llafur, cyflyrau iechyd corfforol neu feddyliol, bywyd rhywiol neu gyfeiriadedd rhywiol\nTroseddau a chosbau (yn cynnwys troseddau honedig), achosion troseddol, canlyniadau, safbwyntiau ac asesiad swyddogion parthed unigolion\nBydd y mathau o ddata personol yr ydym yn ei brosesu yn amrywio yn dibynnu ar y diben. Nid yw’r rhestr uchod yn gyflawn. Ein nod yw prosesu'r isafswm posibl o ddata personol ag sydd ei angen ar gyfer y diben perthnasol. Ni ddylech dybio ein bod yn dal data personol ym mhob un o’r categorïau a nodir ar gyfer pob unigolyn yr ydym yn prosesu data personol ar ei gyfer.\nO ble ydyn ni’n cael y data personol yr ydym yn ei brosesu?\nRydym yn casglu data personol o amrywiaeth o ffynonellau, yn cynnwys:\nunigolion sy’n ymweld â’r wefan ac yn rhyngweithio â hi (yn cynnwys drwy lenwi a chyflwyno ffurflenni), a’u perthnasau, gwarcheidwaid a phobl eraill sy’n gysylltiedig â nhw\nbusnesau (yn cynnwys cwmnïau diogelwch, a chyflenwyr nwyddau a gwasanaethau eraill) a sefydliadau sector preifat eraill sy’n gweithio gyda’r heddlu ar strategaethau gwrth-droseddu\nsefydliadau’r sector gwirfoddol\nawdurdodau lleol, adrannau llywodraeth genedlaethol a lleol ac asiantaethau (yn cynnwys y Swyddfa Gartref, Cyllid a Thollau EM, ac asiantaethau diogelu preifat)\nasiantaethau a chyrff gorfodi’r gyfraith eraill (yn cynnwys rhai rhyngwladol)\nasiantaethau partner sy’n rhan o strategaethau troseddau ac anhrefn\ncynrychiolwyr cyfreithiol, awdurdodau erlyn, llysoedd a charchardai\nsefydliadau a gymeradwywyd a phobl sy’n gweithio gyda’r heddlu\nombwdsmyn a chyrff rheoleiddio (yn cynnwys Comisiwn Cwynion Annibynnol yr Heddlu, ac Arolygiaeth Cwnstabliaeth Ei Mawrhydi)\ncyflogwyr presennol, cyn-gyflogwyr neu ddarpar gyflogwyr unigolion\ncynghorwyr neu ymarferwyr gofal iechyd, cymdeithasol a lles\nsefydliadau addysg, hyfforddiant a chyrff arholi\ncysylltiadau busnes a chynghorwyr proffesiynol eraill\nein cyflogeion, asiantau a gweithwyr dros dro neu achlysurol eraill\nunigolion sy’n gwneud ymholiadau neu’n cwyno\nsefydliadau a chynghorwyr ariannol, ac asiantaethau gwirio credyd\nsefydliadau cynnal arolygon ac ymchwil\ncymdeithasau masnach, cyflogwyr; a chyrff proffesiynol\nein systemau teledu cylch cyfyng ein hunain a chamerâu a wisgir ar y corff.\nBeth yw ein sail gyfreithiol dros brosesu data personol?\nPan fyddwn yn prosesu data personol at ddibenion plismona ein sail gyfreithiol dros ei brosesu o dan Ddeddf Diogelu Data 2018 yw bod hyn yn angenrheidiol ar gyfer cyflawni tasg a wneir er budd y cyhoedd neu wrth gyflawni awdurdod swyddogol a roddwyd i ni. Mae ein swyddogaethau a’r awdurdod swyddogol a roddwyd i ni wedi’u seilio mewn cyfraith gyffredin a’u hategu gan ddeddfwriaethau megis Deddf yr Heddlu a Thystiolaeth Droseddol 1984, Deddf yr Heddlu 1996, a Deddf Diwygio’r Heddlu 2002.\nPan fyddwn yn prosesu data personol yn ymwneud ag euogfarnau troseddol a throseddau, mae’r prosesu hwnnw yn angenrheidiol am resymau budd y cyhoedd sylweddol ac mae’n cynnwys gweithredu swyddogaeth a roddwyd i ni gan ddeddfiad neu reolaeth y gyfraith. Mae gennym ddogfennau polisi priodol (fel sy’n ofynnol o dan y Ddeddf) ar gyfer y prosesu hwnnw.\nPan fyddwn yn prosesu data personol am resymau heblaw dibenion plismona bydd ein sail gyfreithiol dros brosesu yn amrywio yn dibynnu ar yr amgylchiadau. Fel arferol, y sail gyfreithiol berthnasol yw prosesu am y rhesymau canlynol:\nangenrheidiol er mwyn cyflawni contract\nangenrheidiol er mwyn cydymffurfio â rhwymedigaeth gyfreithiol (yn cynnwys cyfraith cyflogaeth)\ner budd y cyhoedd neu at ddibenion swyddogol\nangenrheidiol i ddiogelu eich budd hollbwysig\nac ar adegau:\ngyda’ch cydsyniad penodol chi (y gallwch ei dynnu’n ôl ar unrhyw adeg).\nPa fesurau diogelwch ydym ni’n eu defnyddio wrth brosesu eich data personol?\nRydym yn ystyried diogelwch yr holl ddata personol sydd o dan ein rheolaeth yn fater difrifol. Rydym yn cydymffurfio â’n rhwymedigaethau cyfreithiol ynglŷn â diogelwch, rhannau perthnasol Safon Diogelwch Gwybodaeth ISO27001, a lle bo hynny’n briodol canllawiau Arfer Proffesiynol Awdurdodedig ar Sicrwydd Gwybodaeth y Coleg Plismona.\nRydym yn sicrhau bod polisi, hyfforddiant, mesurau technegol a gweithdrefnol ar waith, yn cynnwys archwilio ac arolygu, er mwyn diogelu ein systemau gwybodaeth electronig ac â llaw rhag cael eu colli neu eu camddefnyddio. Dim ond pan fydd rheswm dilys yr ydym yn rhoi mynediad a hynny o dan ganllawiau llym ynglŷn â pha ddefnydd y gellir ei wneud o unrhyw ddata personol sydd ynddynt. Rydym yn rheoli ac yn gwella ein cydymffurfedd â safonau a chanllawiau perthnasol wedi’u diweddaru er mwyn cael diogelwch digonol ar ddata personol.\nGyda phwy ydym ni’n rhannu eich data personol?\nEfallai y byddwn yn datgelu data personol i ystod eang o dderbynwyr mewn unrhyw ran o’r byd (yn cynnwys y tu allan i’r Deyrnas Unedig a’r Ardal Economaidd Ewropeaidd), yn cynnwys y rheini yr ydym yn derbyn data personol yn wreiddiol ganddynt. Gall derbynwyr gynnwys:\nasiantaethau gorfodi’r gyfraith\nasiantaethau partner sy’n gweithio ar fentrau lleihau troseddu neu ddiogelu\nasiantaethau a sefydliadau trydydd parti eraill sy’n ymwneud ym maes diogelu ac ymchwilio parthed diogelwch rhyngwladol a domestig\nawdurdodau lleol, adrannau llywodraeth genedlaethol a lleol ac asiantaethau (yn cynnwys y Swyddfa Gartref, Cyllid a Thollau EM, y Swyddfa Twyll Difrifol, y Gwasanaeth Cynhaliaeth Plant, y Fenter Twyll Cenedlaethol ac asiantaethau diogelu preifat\ncynrychiolwyr cyfreithiol, awdurdodau erlyn, llysoedd, carchardai, a phartneriaid eraill yn y maes cyfiawnder troseddol\ndarparwyr gwasanaeth cymorth i ddioddefwyr\ncyrff neu unigolion sy’n gweithio ar ein rhan\nawdurdodau sy’n gysylltiedig mewn rheoli troseddwyr\nombwdsmyn, archwilwyr ac awdurdodau rheoleiddiol\ncyrff neu unigolion eraill lle bo hynny’n ofynnol o dan unrhyw ddeddfwriaeth, rheolaeth y gyfraith, neu orchymyn llys\ncyrff neu unigolion eraill lle bo hynny’n angenrheidiol er mwyn atal niwed i unigolion\nRhoddir ystyriaeth i ddatgeliadau fesul achos, gan sicrhau mai dim ond y wybodaeth bersonol sy’n angenrheidiol at ddiben penodol cyfreithiol a ddatgelir gyda rheolaethau a mesurau diogelu priodol ar waith.\nBydd yr holl ffurflenni ar-lein sydd wedi’u cwblhau a gyflwynir i Heddlu De Cymru yn cael eu hanfon yn ddiogel yn awtomatig i dîm TG canolog yr heddlu sy’n gyfrifol am ddarparu Portffolio Plismona Digidol Cyngor Cenedlaethol Prif Swyddogion yr Heddlu.\nAm ba mor hir ydym ni’n cadw eich data personol?\nRydym yn cadw eich data personol cyhyd ag sydd ei angen ar gyfer y diben neu’r dibenion penodol yr ydym yn ei ddal.\nCaiff data personol a ddelir ar Gyfrifiadur Cenedlaethol yr Heddlu ei gadw, ei adolygu a’i ddileu yn unol â’r cyfnodau cadw cytunedig yn genedlaethol, a allai gael eu newid o bryd i’w gilydd.\nByddwn yn cadw cofnodion sy’n cynnwys data personol yn ymwneud ag ymchwiliadau troseddol, cudd-wybodaeth, diogelwch y cyhoedd, a chadwraeth yn unol â chanllawiau'r Coleg Plismona ar Reoli Gwybodaeth yr Heddlu.\nBeth yw eich hawliau ynglŷn â’ch data personol yr ydym yn ei brosesu, a sut allwch chi eu harfer?\nO dan y Ddeddf mae gennych nifer o hawliau y gallwch eu harfer parthed y data personol yr ydym yn ei brosesu amdanoch. Nid oes yn rhaid i chi dalu i arfer eich hawliau (oni bai am ffi resymol os yw eich cais am fynediad yn amlwg yn ddi-sail neu’n eithafol ond rydym yn cytuno i’w gyflawni beth bynnag).\nA fyddech cystal â nodi y bydd amgylchiadau pan na allwn gydymffurfio â’ch cais i arfer eich hawliau oherwydd natur y prosesu sy’n digwydd. Fe wnawn ein gorau i gwblhau ceisiadau hawliau pan fydd hi’n bosibl gwneud hynny.\nByddwn yn ymateb i’ch cais hawliau o fewn 1 mis o’i dderbyn er weithiau bydd angen i ni ofyn am wybodaeth benodol gennych er mwyn ein helpu i gadarnhau pwy ydych chi a sicrhau eich awdurdod i arfer yr hawliau neu i allu canfod y data personol yr ydych yn gofyn amdano. Ar gyfer ceisiadau sy’n ymwneud â phrosesu cyffredinol (dim gorfodi’r gyfraith) a bod angen gwybodaeth ychwanegol neu fod y cais yn gymhleth ac na ellir ei gyflawni mewn 1 mis byddwn yn rhoi gwybod i chi am hyn ac yn ceisio darparu ymateb llawn o fewn 2 fis arall.\nHawl Mynediad: Gallwch wneud cais i gael gweld y data personol yr ydym yn ei ddal amdanoch am ddim. Gallwch wneud cais am fynediad at y data personol yr ydym yn ei ddal amdanoch gan ddefnyddio’r manylion cyswllt yn yr hysbysiad preifatrwydd hwn.\nYr Hawl i gael Gwybod: Mae gennych hawl i gael gwybod a ydym yn prosesu eich data personol, sut yr ydym yn cael gafael arno a sut yr ydym yn ei ddefnyddio, ei gadw a’i storio, a gyda phwy yr ydym yn ei rannu. Mae’r hysbysiad preifatrwydd hwn yn ceisio rhoi’r wybodaeth honno i chi, yn ogystal ag egluro beth yw eich hawliau.\nYr Hawl i Gywiro: Os ydym yn dal data personol amdanoch sy’n anghywir neu’n anghyflawn mae gennych hawl i ofyn i ni ei gywiro. Gallwch ofyn i ni gywiro eich data personol gan ddefnyddio’r manylion cyswllt sydd yn yr hysbysiad preifatrwydd hwn.\nYr Hawl i Ofyn am Ddileu: O dan rai amgylchiadau mae gennych yr hawl i ofyn i ni ddileu eich data personol er mwyn atal iddo barhau i gael ei brosesu lle nad oes cyfiawnhad dros ein bod yn parhau i’w gadw. Yr amgylchiadau sy’n fwyaf tebygol o fod yn berthnasol yw:\npan nad yw’n angenrheidiol mwyach i gadw eich data personol mewn perthynas â’r diben y gwnaethom ei gasglu a’i brosesu yn wreiddiol;\npan fyddwch yn tynnu eich cydsyniad yn ôl i ni ddal eich data personol os ydym yn dibynnu ar eich cydsyniad i’w ddal.\nNid yw hawl dileu yn berthnasol os ydym yn prosesu eich data personol:\ner mwyn cydymffurfio â rhwymedigaeth gyfreithiol\nar gyfer cyflawni tasg a wneir er budd y cyhoedd neu wrth weithredu awdurdod swyddogol\nar gyfer sefydlu, arfer neu amddiffyn honiadau cyfreithiol\ner mwyn arfer hawl rhyddid mynegiant a gwybodaeth\nar gyfer cyflawni dibenion er budd y cyhoedd, ymchwil gwyddonol, ymchwil hanesyddol neu ddibenion ystadegol lle mae dileu yn debygol o’i gwneud hi’n amhosibl cyflawni neu amharu’n ddifrifol ar y prosesu hwnnw.\nOs ydych am ofyn i ni ddileu eich data personol gallwch wneud hynny gan ddefnyddio’r manylion cyswllt yn yr hysbysiad preifatrwydd hwn.\nYr Hawl i Gyfyngu ar Brosesu: O dan rai amgylchiadau mae gennych hawl i ofyn i ni gyfyngu ar brosesu eich data personol. Gallai hyn fod mewn achosion tebyg i’r canlynol:\nrydych yn herio cywirdeb eich data personol tra ein bod yn gwirio ei gywirdeb\nmae eich gwybodaeth wedi cael ei phrosesu’n anghyfreithlon a’ch bod yn gwrthwynebu ei bod yn cael ei dileu ac wedi gofyn am gyfyngiad yn lle hynny\nnid ydym angen eich data personol mwyach ond rydych chi ei angen er mwyn sefydlu, arfer neu amddiffyn honiad cyfreithiol ac nad ydych am i ni ei ddileu.\nGallwch ofyn i ni gyfyngu ar brosesu eich data personol gan ddefnyddio’r manylion cyswllt yn yr hysbysiad preifatrwydd hwn.\nYr Hawl i Gludadwyedd Data: Mae gennych hawl i gael gafael ar ac ailddefnyddio eich gwybodaeth bersonol at eich dibenion eich hun, gan ei throsglwyddo o un amgylchedd i un arall. Mae’r hawl hwn ond yn berthnasol i ddata personol a ddarperir gan unigolyn, lle bo’r prosesu yn seiliedig ar eu cydsyniad neu ar gyfer cyflawni contract a phan fo’r prosesu hwnnw yn cael ei wneud drwy ddull awtomataidd. Os hoffech drafod yr hawl hwn, gallwch wneud hynny drwy ddefnyddio’r manylion cyswllt yn yr hysbysiad preifatrwydd hwn.\nYr Hawl i Wrthwynebu: mae gennych yr hawl i wrthwynebu’r canlynol:\nprosesu’n seiliedig ar fudd cyfreithlon neu gyflawniad tasg er budd y cyhoedd neu arfer awdurdod swyddogol\nprosesu eich gwybodaeth ar gyfer ymchwil ac ystadegau gwyddonol a hanesyddol\nRhaid i wrthwynebiad fod ar sail sy’n ymwneud â’ch sefyllfa benodol. Os ydych chi eisiau arfer eich hawl i wrthwynebu gallwch wneud hynny drwy ddefnyddio’r manylion cyswllt yn yr hysbysiad preifatrwydd hwn.\nHawliau’n ymwneud â gwneud penderfyniadau a phroffilio awtomataidd: Mae gennych hawl i beidio â bod yn destun penderfyniad pan ei fod wedi’i seilio dim ond ar brosesu awtomataidd (yn cynnwys proffilio) ac sy’n creu effaith gyfreithiol neu o arwyddocâd tebyg arnoch chi.\nNid yw’r hawl hwn yn berthnasol os yw’r penderfyniad\nwedi cael ei awdurdodi gan y gyfraith\nyn angenrheidiol ar gyfer cytuno i neu gyflawni contract\nei fod yn seiliedig ar eich cydsyniad.\nRydym yn annhebygol o wneud penderfyniad awtomataidd oherwydd bod ein prosesau yn cynnwys rhyw fath o ryngweithio a gwneud penderfyniadau dynol.\nProffilio yw unrhyw ffurf ar brosesu data personol yn awtomataidd wedi’i fwriadu i werthuso agweddau personol penodol amdanoch er mwyn darogan pethau megis eich ymddygiad, diddordebau, symudiadau neu berfformiad yn y gwaith. Nid ydym yn cynnal unrhyw broffilio awtomataidd ar hyn o bryd. Os oes gennych unrhyw gwestiynau ynglŷn â gwneud penderfyniadau awtomataidd neu broffilio awtomataidd gallwch eu gofyn drwy ddefnyddio’r manylion cyswllt yn yr hysbysiad preifatrwydd hwn.\nSut ydym ni’n defnyddio cwcis?\nDarn o wybodaeth sy’n cael ei storio ar eich cyfrifiadur yw 'cwci' sy’n caniatáu i weinyddion y we gasglu gwybodaeth am eich ymweliad â’r wefan hon. Mae’n cadw swm bychan o ddata ar eich cyfrifiadur, y bydd y wefan wedyn yn ei ddefnyddio pan fyddwch yn ailymweld.\nRydym yn defnyddio cwcis ar y wefan hon er mwyn gwella profiad defnyddwyr ac ar gyfer ymarferoldeb hanfodol. Nid ydym yn eu defnyddio at ddibenion adnabod, monitro na phroffilio. Er mwyn canfod sut i wrthod, dileu neu ddiweddaru eich dewisiadau o ran cwcis yn eich porwr bydd angen i chi wybod pa borwr a pha fersiwn ohono rydych chi’n ei ddefnyddio. Mae gan y rhan fwyaf o borwyr ganllawiau ar sut i addasu gosodiadau cwcis yn eu dewislen 'Help'.\nRydym yn defnyddio’r cwcis canlynol ar y wefan am y rhesymau a esbonnir isod.\nMae Google Analytics yn gosod y cwcis canlynol:\nEnw’r cwci Amser dod i ben\nDefnyddir y cwci hwn i wahaniaethu rhwng defnyddwyr, sy'n ein helpu i gyfrif faint o bobl sy'n ymweld â'n gwefan\nMae'n cael ei ddefnyddio i reoli pa mor gyflym y bydd ceisiadau am weld tudalen yn cael eu gwneud.\nDwy flynedd Fel _ga, mae hwn yn rhoi gwybod i ni os ydych wedi ymweld o’r blaen, fel y gallwn gyfrif faint o’n hymwelwyr sy’n newydd i’r wefan neu i dudalennau penodol\n30 munud Mae hwn yn gweithio gydag _utmc i gyfrif cyfartaledd yr amser rydych chi'n ei dreulio ar y wefan\nPan fyddwch yn cau’r porwr Mae hwn yn gweithio gydag _utmb i ganfod pan fyddwch yn cau eich porwr\nChwe mis Mae hwn yn dweud wrthym sut y cyrhaeddoch y wefan hon (e.e. o wefan arall neu beiriant chwilio)\nOs nad ydych eisiau anfon gwybodaeth at Google Analytics, gallwch ddefnyddio ychwanegyn porwr optio allan Google neu gallwch ffurfweddu eich porwr er mwyn eich galluogi i ddewis pa gwcis yr ydych yn caniatáu iddynt gael eu creu.\nRydym yn defnyddio cwcis o wasanaethau Google Doubleclick a Facebook Pixel i dracio gweithgarwch ymwelwyr â’r wefan sy’n deillio o ffynonellau cyfryngau. Rydym yn defnyddio data wedi’i ddienwi o’r gwasanaeth hwn i wneud y gorau o’n gweithgarwch marchnata ar-lein ar gyfer recriwtio. Mewn rhai achosion efallai y byddwn yn defnyddio gwasanaethau ‘ail-farchnata’ i dargedu ein hysbysebion i chi yn seiliedig ar eich defnydd blaenorol o’n gwefan pan fyddwch yn ymweld â gwefannau eraill sydd wedi’u cynnwys mewn rhwydwaith hysbysebu ar-lein. Os nad ydych am gael eich tracio yn y modd hwn, gallwch optio allan drwy’r canlynol:\nFacebook Pixel (os ydych yn ddefnyddiwr Facebook; os nad ydych yn ddefnyddiwr Facebook)\nRydym yn defnyddio cwcis sesiwn i’n galluogi i nodi ceisiadau gan yr un porwr yn ystod cyfnod amser cyfyngedig, a rhoi ffordd i gofio newidiadau i dudalennau, eitem neu ddata a ddewiswyd, ar gyfer cyfnod y sesiwn honno.\nMae cwcis sesiwn yn hollbwysig i’r wefan weithio ac fe’u gosodir pan fyddwch yn cyrraedd y wefan. Bydd y cwcis hynny’n cael eu dileu pan fyddwch yn cau eich porwr.\nEfallai y byddwch yn gweld negeseuon naid ar ein gwefan. Er enghraifft, neges naid yn esbonio ein defnydd cwcis. Unwaith eich bod wedi gweld y negeseuon hyn rydym yn storio cwcis er mwyn gwneud yn siŵr nad ydym yn dangos yr un neges i chi eto.\nSut y gallwch gwyno\nSwyddfa’r Comisiynydd Gwybodaeth (ICO) sy’n rheoleiddio prosesu data personol. Gallwch gwyno wrth yr ICO os ydych yn anfodlon gyda sut yr ydym wedi prosesu eich data personol.\nGallwch gwyno ar wefan ICO\nDyddiad y diweddariad a’r newidiadau diwethaf\nGwnaethom ddiweddaru’r hysbysiad preifatrwydd hwn ddiwethaf ar 31 Mawrth 2020. Rydym yn adolygu’r polisi preifatrwydd hwn yn rheolaidd ac yn ei ddiweddaru os bydd unrhyw wybodaeth ynddo yn newid.\nEnw’r sefydliad neu’r cwmni\nSut ydych chi’n adnabod y person sy’n cael ei atgyfeirio atom? Beth yw eich perthynas ag ef/hi?\nYdych chi’n rhoi gwybod i ni am rywun yr ydych chi’n bryderus yn ei gylch neu’n rhoi gwybod i ni ar ran rhywun arall? -- Dewiswch -- Rhywun rydw i’n bryderus yn ei gylch Ar ran rhywun arall\nManylion y person rydych yn atgyfeirio ar ei ran\nSut mae’r person hwn yn adnabod yr unigolyn a atgyfeirir? Beth yw eu perthynas?


Iwerddon yn cael y gweithdy User-Factor | Newyddion PDR\nTach 05. 2018\nIwerddon yn cael y gweithdy User-Factor\nDdydd Mercher, Hydref 10fed, cynhaliwyd ail weithdy cyfnewid gwybodaeth USER-FACTOR ; datblygu cynlluniau peilot dylunio, yn Stadiwm Aviva; stadiwm rygbi a phêl-droed cenedlaethol Iwerddon. Nod y gweithdy oedd llunio pob un o beilotiaid dylunio y partneriaid.\nYn y cyfnod cyn y gweithdy, datblygodd pob partner astudiaeth achos o gymorth dylunio o'u rhanbarth. Bydd yr astudiaethau achos hyn yn rhan o lawlyfr o arferion da sy'n barod i'w gyhoeddi ym mis Rhagfyr. Gyda'n gilydd, buom yn edrych ar y gwerth y mae dyluniad yn ei gynnig i'r dirwedd gefnogi bresennol a datblygu rhestr o arferion da a pheryglon posibl i lywio datblygiad ein cynlluniau peilot.\nAr ôl ailadrodd prosiect a thrafod yr ymchwil a wnaed hyd yma. Yna, lluniodd y partneriaid eu cynlluniau peilot cymorth dylunio yng Ngweithgaredd 1 a hwylusir gan gwestiynau yn y meysydd canlynol;\nAmcan cymorth dylunio;\nHeriau a sbardunau polisi rhanbarthol;\nDylunwyr a mentoriaid;\nEffaith a ddymunir.\nCanolbwyntiodd Gweithgaredd 2 ar strategaethau sydd eu hangen i ymgysylltu a recriwtio'r rhanddeiliaid a nodwyd yng Ngweithgaredd 1, ac archwiliodd strwythur y cynlluniau peilot ar lefel gysyniadol. Roedd gan y gefnogaeth dylunio wedi'i fframio amcanion cynnil, ond syrthiodd i ddau brif gategori:\nDatblygu ymyriad cymorth dylunio wedi'i deilwra ar gyfer busnesau bach a chanolig mewn cydweithrediad â'r gwasanaethau cymorth presennol;\nGwerthuso cynnig/au cymorth presennol a chefnogi busnesau bach a chanolig yn y daith ymgeisio i ymgysylltu.\nRoedd y tebygrwydd a ddaeth i'r amlwg ar draws pob cynllun peilot wedi'i fframio yn cynnwys:\nYr angen i hyrwyddo gwerth dyluniad yn fewnol ac yn allanol;\nFfocws cryf ar gydweithio wrth ddatblygu a chyflawni'r cynlluniau peilot.\nBydd partneriaid yn dechrau ymgysylltu â rhanddeiliaid yn y misoedd nesaf i gwblhau'r gwaith o ddatblygu eu cynllun peilot a dechrau recriwtio eu cynulleidfa darged a'u mentoriaid. Yn y cyfarfod nesaf ym mis Mawrth yn Santiago Del Compostela, bydd cynlluniau gweithredu peilot yn cael eu cyflwyno.


Edrych ymlaen, gyda Gwyn Jones: Gwener 5 Hydref | S4C Rygbi\nEdrych ymlaen, gyda Gwyn Jones: Gwener 5 Hydref\nEdrych ymlaen | Gwyn Jones | RaboDirect Pro12 | Dydd Gwener, Hydref 5, 2012\nMae’r Gleision wedi cael dechreuad cymysg i’r tymor ac mae gêm anodd yn eu disgwyl yng ngêm fyw S4C ar Y Clwb Rygbi nos Sadwrn.\nMaen nhw wedi colli dwy gêm gartref ym Mharc yr Arfau eisoes y tymor hwn ac mae Glasgow Warriors yn wrthwynebwyr lletchwith.\nDyw Glasgow ddim cystal tîm â’r tymor diwethaf, ond maen nhw eisoes wedi curo’r Gweilch ar y Liberty.\nDwi’n ofni y bydd gwendid y Gleision yn y pac, y diffyg meistrolaeth ymhlith yr haneri a’r diffyg patrwm yn eu chwarae yn golygu y byddant yn colli eto, yn enwedig os yw’r tywydd yn wlyb.\nAr ôl colli ddwywaith yn olynol, mae angen i’r Scarlets ennill heno cyn dechrau ar eu hymgyrch Heineken. Os yw’r Scarlets yn colli eto, fe fydd yr holl waith da a wnaed ddechrau’r tymor i’w weld yn wastraff.\nMae’r Dreigiau newydd ennill gartre’ yn erbyn Caeredin a dangos eu bod yn gallu dewis eu tactegau’n ofalus wrth wneud hynny. Fe fyddan nhw’n anelu at chwarae gêm gyfyng, dynn i atal cefnwyr y Scarlets rhag cael unrhyw gyflymdra yn eu gêm.\nOnd rwy’n credu y gwnaiff y Scarlets ennill ac mae angen i’r maswr Rhys Priestland gael gêm dda cyn yr ymgyrch Cwpan Heineken a’r gemau rhyngwladol. Dyw e ddim wedi bod ar ei orau hyd yma.\nGan fod y Gweilch bellach wedi setlo ar eu pac cryfa’ ar haneri’n gweithio’n dda, rwy’n disgwyl iddyn nhw ennill yn rhwydd mas yn Zebre.\nFe fydd yn braf gweld Adam Jones yn ei ôl yn safle’r prop tynn. Mae angen iddo gael amser ar y cae cyn y tymor rhyngwladol, er dwi’n amheus a wnaiff e chwarae’r 80 munud yn gyfan.\nGêm fawr y penwythnos yw Leinster v Munster – ond yn wahanol i rai gemau blaenorol, dwi’n disgwyl i Leinster ennill yn rhwydd. Dwi wedi siomi yn Munster hyd yn hyn a bydd gallu a grym Leinster yn ormod iddyn nhw wrth i’r gêm fynd yn ei blaen.\nDau bwynt arall am y Gweilch. Roedd clywed bod Mike Cuddy yn eu gadael fel rheolwr gyfarwyddwr yn arwydd o’r oes. Mae’r rhanbarthau i gyd yn gorfod ailstrwythuro o achos y cyni ariannol. Mae’r rhanbarth yn mynd i’r cyfeiriad iawn trwy fuddsoddi yn y chwaraewyr ifanc, lleol yn lle prynu talent o Hemisffer y De.\nRoedd Jonathan Humphreys yn iawn i bwyntio mas bod cynnal pedwaredd gêm ryngwladol yn yr hydref ar ddiwedd Tachwedd yn amharu ar baratoadau’r rhanbarth ar gyfer y gemau Heineken ym mis Rhagfyr. Ond y gwir amdani mai gemau fel yr un yma yn erbyn Awstralia sy’n creu incwm i’r Undeb ar gyfer ariannu’r rhanbarthau. Rwy’n ofni nad oes dewis.


Mae gan gydlynydd Pwyllgor Materion Economaidd ac Ariannol y CDE (ECR) bryderon ynghylch rheolydd Ewrop gyfan\nBrwsel, Medi’r 23ain 2009, Grwp Y CDE\nFe ddywedodd Kay Swinburne ASE, Cydlynydd Materion Economaidd ac Ariannol dros Grwp y Ceidwadwyr a Diwygwyr yn Senedd Ewrop, nad yw’r argymhellion a gyhoeddir gan y Comisiwn Ewropeaidd heddiw i sefydlu bwrdd risg ledled Ewrop a thri o bwyllgorau gwarchod i oruwchwylio banciau, gwarannau ac yswirwyr yn mynd yn ddigon pell i amddiffyn rôl rheolyddion cenedlaethol.\nFe fydd gan Fwrdd Risg Systemig Ewropeaidd, sy’n debygol o gael ei arwain gan Fanc Canolog Ewrop, bwerau i ganu larwm os ydyw’n synhwyro bygythiadau i’r system ariannol. Mae’n bosib y bydd ganddo’r pwer i orfodi gwlad i weithredu, hyd yn oed os bydd y goruwchwyliwr cenedlaethol yn anghytuno gyda’r gweithrediad.\nFe sefydlir tri o gyrff eraill hefyd – Awdurdod Bancio Ewrop, Awdurdod Marchnadoedd a Gwarannau Ewrop, ac Awdurdod Pensiynau Galwedigaethol ac Yswiriant Ewrop – i greu safonau newydd ar gyfer goruwchwylio ac i sefydlu rheolau cyffredin ledled yr UE.\nTra’n cydnabod gwerth cydlynu byd-eang gwell a chyd-drefniant trwy oruwchwyliadau ariannol yn Ewrop a bedwar ban byd, fe fydd Dr Swinburne yn ceisio cryfhau annibyniaeth cyrff goruwchwylio cenedlaethol pan fo’r argymhellion yn cael eu trafod yn Senedd Ewrop.\nFe ddywedodd hi:\n“Fe ddylem groesawu llyfr rheolau cyffredin ond mae’n rhaid i benderfyniadau goruwchwyliol ynghylch cwmnïoedd unigol aros ar lefel yr aelod-wladwriaethau cenedlaethol.\n“Rydym ni angen system rhybuddio gynnar a chref ar lefel yr UE a fydd yn monitro, enwi a chywilyddio gwledydd sy’n caniatáu risg ormodol. Fodd bynnag, fe fydd bwrdd risg ledled Ewrop yn gorff mawr a thrwsgl ac nid yw’n sicr y bydd yn darganfod risgiau systemig yn fwy effeithiol na’r cyrff a ddaeth o’i flaen. Mae’n rhaid i’r bwrdd aros yn rhydd o ddylanwad ymyrraeth wleidyddol.\n“Mae’n pryderon mawr yn ymwneud â’r pwer a fydd gan y cyrff goruwchwylio i wrthod dymuniad rheolyddion cenedlaethol.\n“Fe fydd yr amddiffyniadau y mae’r comisiwn yn honni ei fod wedi’u drafftio i mewn i’r cynlluniau yn annigonol i atal Banc Canolog Ewrop rhag trawsfeddiannu ‘cymryd-risg’ ledled Ewrop. Yn y pen draw, mae lefel synhwyrol o risg yn rhan allweddol o ddiwydiant gwasanaethau ariannol ffyniannus ac mae rheolyddion cenedlaethol yn deall cyflyrau’u marchnadoedd yn well.\n“Mae cwestiwn difrifol ynghylch rôl Banc Canolog Ewrop ym Mwrdd Risg Systemig Ewrop o ystyried nad yw 11 o wledydd yn Ardal yr Ewro.\n“Rydym ni angen cael y strwythurau’n iawn ac ni ddylai penodiad posib Mervyn King dynnu sylw o’r prif bryderon am golli rheolaeth genedlaethol. Rydym yn ceisio creu strwythur goruwchwylio i’r dyfodol agos ac ni ddylai penderfyniadau mor bwysig â hyn ddibynnu ar benodiad un dyn.”\n“Er ein bod yn cefnogi marchnadoedd ariannol a reolir yn dda, rydym yn credu y dylid anelu unrhyw newidiadau i’r fframwaith goruwchwylio at adfer hyder yn y system ariannol a gwella ansawdd y goruwchwyliad cyd-drefnedig y tu mewn i’r UE ac yn fyd-eang.”


Daniel 9 (BCN) - Bible Society\nDaniel 9 BCND\n1Daeth Dareius fab Ahasferus o linach y Mediaid yn frenin ar deyrnas y Caldeaid. 2Ym mlwyddyn gyntaf ei deyrnasiad, yr oeddwn i, Daniel, yn chwilio'r llyfrau ynglŷn â'r hyn a ddywedodd yr ARGLWYDD wrth Jeremeia'r proffwyd am nifer y blynyddoedd hyd derfyn dinistr Jerwsalem, sef deng mlynedd a thrigain. 3Yna trois at yr Arglwydd Dduw mewn gweddi daer ac ymbil, gydag ympryd a sachliain a lludw. 4Gweddïais ar yr ARGLWYDD fy Nuw a chyffesu a dweud, “O Arglwydd, y Duw mawr ac ofnadwy, sy'n cadw cyfamod ac sy'n ffyddlon i'r rhai sy'n ei garu ac yn cadw ei orchmynion, 5yr ydym wedi pechu a gwneud camwedd a drwg, ac wedi gwrthryfela ac anwybyddu d'orchmynion a'th ddeddfau. 6Ni wrandawsom ar dy weision y proffwydi, a fu'n llefaru yn dy enw wrth ein brenhinoedd a'n tywysogion a'n hynafiaid, ac wrth holl bobl y wlad. 7I ti, Arglwydd, y perthyn cyfiawnder; ond heddiw fel erioed, cywilydd sydd i ni, bobl Jwda a thrigolion Jerwsalem a holl Israel, yn agos ac ymhell, ym mhob gwlad lle'r alltudiwyd hwy am iddynt dy fradychu. 8O ARGLWYDD, cywilydd sydd i ni, i'n brenhinoedd a'n tywysogion a'n hynafiaid, am inni bechu yn dy erbyn. 9Ond y mae trugaredd a maddeuant gan yr Arglwydd ein Duw, er inni wrthryfela yn ei erbyn 10a gwrthod gwrando ar lais yr ARGLWYDD ein Duw i ddilyn ei gyfreithiau, a roddodd inni trwy ei weision y proffwydi. 11Y mae holl Israel wedi torri dy gyfraith a gwrthod gwrando ar dy lais; ac am inni bechu yn ei erbyn tywalltwyd arnom y felltith a'r llw sy'n ysgrifenedig yng nghyfraith Moses gwas Duw. 12Cyflawnodd yr hyn a ddywedodd amdanom ni ac am ein barnwyr trwy ddwyn dinistr mawr arnom, oherwydd ni ddigwyddodd yn unman ddim tebyg i'r hyn a ddigwyddodd yn Jerwsalem. 13Daeth y dinistr hwn arnom, fel y mae'n ysgrifenedig yng nghyfraith Moses; eto nid ydym wedi ymbil ar yr ARGLWYDD ein Duw trwy droi oddi wrth ein camweddau ac ystyried dy wirionedd di. 14Cadwodd yr ARGLWYDD olwg ar y dinistr hwn nes dod ag ef arnom, am fod yr ARGLWYDD ein Duw yn gyfiawn yn ei holl weithredoedd, a ninnau heb wrando ar ei lais.\n15“Ac yn awr, O Arglwydd ein Duw, sydd wedi achub dy bobl o wlad yr Aifft â llaw gref a gwneud enw i ti dy hun hyd heddiw, yr ydym ni wedi pechu a gwneud drygioni. 16O Arglwydd, yn unol â'th holl weithredoedd cyfiawn, erfyniwn arnat i droi dy lid a'th ddigofaint oddi wrth dy ddinas Jerwsalem, dy fynydd sanctaidd, oherwydd am ein pechodau ni ac am gamweddau ein hynafiaid y mae Jerwsalem a'th bobl yn wawd i bawb o'n cwmpas. 17Ac yn awr, ein Duw, gwrando ar weddi ac ymbil dy was, ac er dy fwyn dy hun pâr i'th wyneb ddisgleirio ar dy gysegr anghyfannedd. 18Fy Nuw, gostwng dy glust a gwrando; agor dy lygaid ac edrych ar ein hanrhaith ac ar y ddinas y gelwir dy enw arni; nid oherwydd ein cyfiawnder ein hunain yr ydym yn ymbil o'th flaen, ond oherwydd dy aml drugareddau di. 19Gwrando, O Arglwydd! Trugarha, O Arglwydd! Gwrando, O Arglwydd, a gweithreda! Er dy fwyn dy hun, fy Nuw, paid ag oedi, oherwydd dy enw di sydd ar dy ddinas ac ar dy bobl.”\nGabriel yn Esbonio'r Broffwydoliaeth\n20A thra oeddwn yn llefaru ac yn gweddïo, yn cyffesu fy mhechod a phechod fy mhobl Israel, ac yn ymbil o flaen yr ARGLWYDD fy Nuw dros fynydd sanctaidd fy Nuw, 21ehedodd y gŵr Gabriel, a welais eisoes yn y weledigaeth, a chyffyrddodd â mi ar adeg yr offrwm hwyrol. 22Esboniodd i mi a dweud, “Daniel, rwyf wedi dod yn awr i'th hyfforddi. 23Pan ddechreuaist ymbil, cyhoeddwyd gair, a deuthum innau i'w fynegi, oherwydd cefaist ffafr. Ystyria'r gair a deall y weledigaeth.\n24“Nodwyd deg wythnos a thrigain i'th bobl ac i'th ddinas sanctaidd, i roi diwedd ar wrthryfel a therfyn ar bechodau, i wneud iawn am ddrygioni ac i adfer cyfiawnder tragwyddol; i roi sêl ar weledigaeth a phroffwydoliaeth, ac i eneinio'r lle sancteiddiolaf. 25Deall hyn ac ystyria: bydd saith wythnos o'r amser y daeth gorchymyn i ailadeiladu Jerwsalem hyd ddyfodiad tywysog eneiniog; yna am ddwy wythnos a thrigain adnewyddir heol a ffos, ond bydd yn amser adfyd. 26Ac ar ôl y ddwy wythnos a thrigain fe leddir yr un eneiniog heb neb o'i du, a difethir y ddinas a'r cysegr gan filwyr tywysog sydd i ddod. Bydd yn gorffen mewn llifeiriant, gyda rhyfel yn peri anghyfanedd-dra hyd y diwedd. 27Fe wna gyfamod cadarn â llawer am un wythnos, ac am hanner yr wythnos rhydd derfyn ar aberth ac offrwm. Ac yn sgîl y ffieiddbeth daw anrheithiwr9:27 Groeg, Ac ar y pinacl bydd y ffieiddbeth diffeithiol. Cymh. 11:31., a erys hyd y diwedd, pan dywelltir ar yr anrheithiwr yr hyn a ddywedwyd.”


Darllen am y Prif Syniad Nodedig\nYn gyntaf oll, cyn i ni fynd i mewn i'r prif strategaethau syniadau a thriciau, rhaid ichi wybod beth yw'r prif syniad yn y lle cyntaf. Beth mae'n ei olygu pan fydd athro neu athrawes yn gofyn ichi benderfynu ar y prif syniad o baragraff, traethawd, bennod neu hyd yn oed llyfr? Y prif syniad o baragraff, traethawd, neu bennod yw pwynt y darn, llai na'r holl fanylion. Y prif syniad yw'r darlun mawr.\nDyna'r hyn rydych chi'n ei ddweud wrth bobl pan ofynant chi beth wnaethoch chi ddydd Sadwrn diwethaf. Efallai y byddwch yn dweud, "Es i i'r ffilmiau," yn hytrach na dweud, rwy'n gobeithio ar y trên i fynd i weld ffilm newydd Channing Tatum lle mae'n cywiro'r blaned a'r timau gyda'i gariad hir a gollwyd i ddechrau bywyd newydd ar Plwton. Rwy'n bwyta popcorn, yn defnyddio'r ystafell wely, golchi fy nwylo, yna gadawodd y theatr ac aeth yn ôl i'm fflat. Y prif syniad yw cyffredinol yn hytrach na'r rhai penodol.\nDyma'r System Solar yn erbyn y planedau. Dyma'r gêm bêl-droed yn erbyn y cefnogwyr, y galonwyr, y chwarter, a'r gwisgoedd. Dyma'r Oscars yn erbyn actorion, y carped coch, gwniau dylunydd, a ffilmiau.\nFelly, sut ydych chi'n dod o hyd i'r brif syniad a nodwyd ? Y newyddion da? Mae'n hawdd iawn o'i gymharu â dangos y prif syniad a awgrymir. Darllenwch ymlaen am y manylion.\nBeth yw Prif Syniad Nodedig?\nWeithiau, bydd darllenydd yn cael lwcus a bydd y prif syniad yn brif syniad a nodir , sef yr hawsaf i'w ddarganfod mewn darn.\nFe'i hysgrifennir yn uniongyrchol yn y testun. Mae awduron weithiau'n dod allan ac yn ysgrifennu'r brif syniad yn y darn am amrywiaeth o resymau - nid ydynt am i chi golli'r pwynt, maen nhw yn ysgrifenwyr newydd ac nad ydynt wedi darganfod celf cynnil, maent yn hoffi ysgrifennu clir, gwybodaeth . Beth bynnag yw'r rheswm, mae yno'n aros i chi; dim ond angen i chi ddod o hyd iddo.\nGofynnwch y cwestiwn hwn i chi'ch hun: "Beth yw'r rhan fwyaf o'r darn hon?"\nYn eich geiriau eich hun, eglurwch yr ateb mewn un frawddeg fer. Peidiwch â chynnwys manylion neu enghreifftiau o'r testun. Peidiwch ag ymestyn eich syniad y tu hwnt i'r hyn a ysgrifennir yn y testun, hyd yn oed os ydych chi'n gwybod tunnell am y pwnc. Nid yw'n bwysig i'r ymarfer hwn.\nChwiliwch am ddedfryd yn y testun sy'n cyd-fynd yn agos â'ch crynodeb byr.\nEnghraifft o'r Prif Syniad Nodedig:\nOherwydd bod y Rhyngrwyd yn bodoli mewn byd sydd eisoes wedi'i reoleiddio gyda pholisïau a chyfreithiau, dylai swyddogion y llywodraeth, uwch-ddeiliaid cyfreithiau cyfredol a llais y bobl, fod yn gyfrifol yn y pen draw am reoleiddio'r Rhyngrwyd. Gyda'r cyfrifoldeb hwn dyma'r dasg enfawr o reoli amddiffyn hawliau First Amendment ynghyd ag anrhydeddu buddiannau cymdeithasol a chyhoeddus ar draws y byd. Wedi dweud hynny, mae'r cyfrifoldeb pennaf yn dal i fod yn nwylo defnyddwyr Rhyngrwyd sy'n pleidleisio - maen nhw, ynghyd â'r swyddogion a etholir i'w gwasanaethu, yn ffurfio cymuned fyd-eang. Mae gan bleidleiswyr y gallu i ethol unigolion cyfrifol i'r swyddi priodol, ac mae gan y swyddogion etholedig gyfrifoldeb i weithredu ar ewyllys y bobl.\nY prif syniad yma yw "... dylai swyddogion y llywodraeth ... fod yn gyfrifol yn y pen draw am reoleiddio'r Rhyngrwyd." Dyna brif syniad a nodir oherwydd ei fod wedi'i ysgrifennu'n uniongyrchol yn y testun. Mae'r ddedfryd yn llwyr ymgorffori ystyr y darn yn ei gyfanrwydd. Nid yw'n mynd y tu hwnt i ddarganfyddiadau gwneud testun y tu allan i gwmpas y darn, ac nid yw'n defnyddio manylion y darn y tu mewn iddo, naill ai.\nSut i ddod o hyd i Brif Syniad Mewnbwn\nPrif Ymarfer Syniad\nYdych chi eisiau hyblyg y prif gyhyrau syniadau hynny? Dyma rai taflenni gwaith i ymarfer!\nDod o hyd i Daflen Waith Prif Syniad 2\nTaflenni Gwaith Rhifog Rhufeinig gydag Atebion\nRhyfeddodau Un-Hit Hanfodol o'r 1990au\n40 Caneuon Cristnogol uchaf o 2015\nYsgol Raddedigion Casineb? Osgoi Mae'r 8 Myfyriwr Gwallau Cyffredin hyn yn ei wneud\nBeth yw Seren Hypergiant?\nPKa Diffiniad mewn Cemeg\nLlinell Amser Chwyldro Ffrengig: Cefndir Cyn 1789\nPam Dod yn Bennaeth Cynorthwyol mewn Ysgol Ganol neu Uwchradd?\nCyfansoddi Paragraffau a Traethodau Disgrifiadol\n20 Diwylliant Pop Graffig a Gwisgoedd Calan Gaeaf Wedi'i Ysbrydoli gan Meme i Oedolion\nDerbyniadau Prifysgol Dayton\nY Rhyfel Byd Cyntaf: Y Sarfant Alvin C. York\nHitler ar Seciwlariaeth ac Atheism\nOlwynion Dwfn Dwfn: Tueddiad Dylunio Newydd\nBooker T. Washington: Bywgraffiad\nOBAMA - Enw'r Enwol a Tharddiad diwethaf\nTrosolwg o Thermodynameg\nStunt mewn Pêl-droed - Diffiniad ac Eglurhad\nSAT Sgorau ar gyfer Mynediad i Golegau Gorau Virginia\nGwyn Nadolig Chords a Lyrics\nDui Bu Qi, Yn dweud "Mae'n ddrwg gennym" yn Tsieineaidd Mandarin


Cyngor Diogelwch Canhwyllau Friday 6 December 2019\nMae canhwyllau yn y cartref yn dod yn ffordd fwyfwy poblogaidd o ymlacio gartref. Golyga hyn fod cynnydd mawr wedi bod mewn digwyddiadau damweiniol yn ymwneud â chanhwyllau.\nWrth i werthiant canhwyllau gynyddu o 50% yn y blynyddoedd diwethaf, yn anffodus bydd y duedd yma yn parhau os na chaiff pobl eu haddysgu am beryglon canhwyllau a’r difrod y gallant ei achosi.\nMae canhwyllau yn nodi achlysuron arbennig, ac yn creu awyrgylch arbennig. Maent hefyd yn dod a thân i’ch cartref. Felly gwnewch yn siŵr eich bod yn eu trin yn ofalus.\n‘Cofiwch’ a ‘Pheidiwch’\nRhowch ganhwyllau ar arwynebedd sy’n gwrthsefyll gwres bob amser. Byddwch yn arbennig o ofalus gyda goleuadau nos a chanhwyllau ‘tea light’, sy’n mynd yn ddigon poeth i doddi plastig. Nid yw teledu yn wrthrych sy’n gallu gwrthsefyll gwres.\nRhowch nhw mewn daliwr pwrpasol. Dylid dal canhwyllau ar i fyny yn gadarn fel nad ydynt yn syrthio ar eu hochr. Mae angen i’r daliwr fod yn sefydlog hefyd, fel nad yw hwnnw yn syrthio ychwaith.\nGosodwch nhw ymhell oddi wrth lenni. Peidiwch â gosod canhwyllau wrth ymyl lenni na defnyddiau eraill – na dodrefn. A chadwch nhw i ffwrdd oddi wrth ddrafftiau.\nPeidiwch â’u gosod dan silffoedd. Mae’n hawdd anghofio fod gwres mawr yn codi uwchben cannwyll. Os caiff ei osod dan silff neu arwynebedd arall, yna gall eu llosgi. Gwnewch yn siŵr fod o leiaf tair troedfedd rhwng y gannwyll a’r arwynebedd uwch ei phen.\nCadwch ddillad a gwallt yn glir. Os oes unrhyw berygl y gallech wyro dros gannwyll ac anghofio ei bod yno, yna rhowch hi yn rywle arall. Dydych chi ddim eisiau rhoi’ch dillad neu’ch gwallt ar dan.\nCadwch blant ac anifeiliaid anwes i ffwrdd. Dylai canhwyllau fod allan o gyrraedd plant ac anifeiliaid anwes.\nCadwch ganhwyllau ar wahân. Gadewch o leiaf pedair modfedd (10cm) rhwng dwy gannwyll olau.\nCymrwch ofal gyda chanhwyllau persawrus neu addunedol. Mae’r mathau yma o ganhwyllau yn troi’n hylif er mwyn rhyddhau eu persawr, felly rhowch nhw mewn daliwr gwydr neu fetel.\nPeidiwch â’u symud pan maent yn olau. Diffoddwch ganhwyllau cyn eu symud. Gwnewch yn siŵr hefyd nad oes unrhyw beth yn syrthio i mewn i’r cwyr poeth, fel matsis.\nPeidiwch â’u gadael yn llosgi. Diffoddwch ganhwyllau cyn gadael ystafell. Peidiwch byth a mynd i gysgu gyda channwyll yn dal yn olau. Peidiwch byth a gadael cannwyll olau na llosgwr olew mewn ystafell wely plentyn.\nDefnyddiwch ddiffoddwr canhwyllau neu lwy i’w diffodd. Mae’n fwy diogel na chwythu, sy’n gallu tasgu gwreichion a chwyr poeth.\nGwiriwch eu bod wedi diffodd unwaith eto. Gall canhwyllau sydd wedi ei diffodd barhau i fudlosgi a dechrau tân. Gwnewch yn siŵr eu bod wedi diffodd yn llwyr.\nLleihau’r risg o dân a chael Archwiliad Diogelwch Tân yn y Cartref AM DDIM. Cliciwch yma am fwy o wybodaeth\n06 Dec 19Cyngor Diogelwch Canhwyllau


eCylchlythyr Dysg Llywodraeth Cymru: 19 Gorffennaf 2018 (Rhifyn 531)\n19 Gorffennaf 2018 • Rhifyn 531\n‘Mae llawer o waith ar ôl i’w wneud, ond rwy’n hynod falch o’r diwygiadau rydym eisoes wedi’u cyflwyno mewn cyfnod cymharol fyr. Hefyd, rwyf wedi fy mhlesio’n arw â’r ffordd y mae pawb yn y system addysg wedi ymateb i’r her...’ Adroddiad cynnydd diwedd tymor (crynodeb)\nDiweddariadau blog newydd - Sut y mae Coleg Caerdydd a’r Fro yn ymgorffori cymhwysedd digidol ac yn datblygu ei weledigaeth ddigidol\nBeth yr ydym yn bwriadu ei wneud mewn ymateb i adroddiad Estyn ar sut mae ysgolion yn datblygu eu cymhwysedd digidol\nCynhadledd Dyfodol Ymchwil Addysg yng Nghymru, Caerdydd, Tachwedd 14, 2018\nBydd y digwyddiad hwn yn darparu llwyfan cyffrous ar gyfer y gymuned addysg i drafod y weledigaeth ar gyfer addysgu ar sail ymchwil a thystiolaeth yng Nghymru. Trefnwyd gan Lywodraeth Cymru a Chymdeithas Ymchwil Addysgol Prydain; mwy o fanylion i ddilyn yn fuan.\nGwobrau Dewi Sant – Ydych chi’n adnabod enillydd nesaf y wobr Person Ifanc?\nYdych chi’n adnabod person ifanc sy’n ysbrydoli neu grŵp o bobl ifanc talentog dan 19? Enwebwch nawr!\nTaflen nodweddion newydd Hwb\nMae rhai newidiadau mawr wedi'u gwneud i Hwb yn ddiweddar. Mae'r daflen hon yn crynhoi'r newidiadau a gellir ei ddosbarthu i aelodau staff yr ysgol.\nHer Haf Mathemateg j2blast\nMae j2e yn lansio her arbennig ym maes mathemateg i gynnal sgiliau mathemateg meddwl dysgwyr yn ystod gwyliau’r haf.\nCyfieithiad Cymraeg o lyfr sy'n cynnig popeth sydd ei angen arnoch ar gyfer astudio Tystysgrif Lefel 1 a Diploma Lefel 2 yn y Gwasanaeth Bwyd a Diod proffesiynol.\nEconomeg - Creu Diagramau\nNod yr adnodd hwn yw addysgu cysyniadau allweddol Economeg TAG UG/U i ddysgwyr trwy gyfrwng creu diagramau.\nMae'n adnodd ar-lein a fydd yn datblygu gallu myfyrwyr i greu diagramau i gwrdd â gofynion manyleb CBAC Safon Uwch.\nMae'r adnodd hwn yn canolbwyntio ar yr ymarferion ymarferol craidd a ymddengys ym manyleb newydd CBAC ar gyfer UG a Safon Uwch, Cemeg. Bydd Bioleg a Ffiseg yn dilyn yn fuan.\nEBSCO: ymchwil a adolygir gan gymheiriaid ar flaenau’ch bysedd\nYr wythnos hon, rydym yn dangos i chi sut y gallwch ddefnyddio'ch cyfrif EBSCO am ddim i ddod o hyd i ymchwil i gefnogi eich datblygiad proffesiynol trwy'ch Pasbort Dysgu Proffesiynol CGA. Byddwn yn dangos i chi yr offer sydd ar gael yn EBSCO i ddod o hyd i'r hyn sydd ei angen arnoch chi


Last updated: 28 Mai 2020\nMae'r canllawiau hyn yn cynnwys gwybodaeth a chanllawiau diogelwch bwyd i unigolion neu grwpiau sy'n dymuno paratoi prydau gartref ar gyfer eu cymuned. Gall hyn gynnwys paratoi neu roi prydau bwyd i unigolion, grwpiau cymunedol a sefydliadau lleol.\nOs ydych chi paratoi neu'n rhoi bwyd, mae'n bwysig gwneud yn siŵr bod y rheiny sy'n cael y bwyd yn gwybod beth sydd ynddo a sut i'w baratoi. Mae hyn er mwyn sicrhau nad yw'r bwyd yn eu gwneud yn sâl.\nBydd rhoi bwyd sydd wedi'i becynnu ymlaen llaw yn sicrhau bod y bwyd wedi'i labelu'n iawn gyda chyfarwyddiadau fel dyddiadau defnyddio erbyn, gwybodaeth am alergenau a chanllawiau storio.\npeidiwch â defnyddio bwyd y tu hwnt i'w ddyddiad defnyddio erbyn\nMae WRAP wedi llunio canllawiau ar y gofynion labelu dyddiadau a chyfarwyddiadau storio ar gyfer bwyd dros ben, er mwyn iddo gael ei ailddosbarthu'n ddiogel. Mae'r canllawiau’n cynnwys cyngor ar nodi a yw cynhyrchion yn addas i'w bwyta a'u hailddosbarthu, ac mae’n cynnwys argymhellion ystod y dyddiad ‘ar ei orau cyn’ ar gyfer cynhyrchion bwyd penodol. I gael rhagor o wybodaeth, dylai busnesau bwyd ddefnyddio canllawiau labelu ailddosbarthu WRAP a rhestr wirio labelu ailddosbarthu.


Newyddion - Iechyd: Sawl her sylweddol For a better experience on your device, try our mobile site. Rydym yn defnyddio cwcis i sichrau ein bod yn rhoi’r profiad gorau posibl i chi ar ein gwefan. Rydym hefyd yn defnyddio cwcis i sichrau ein bod yn dangos hysbysebion sy’n berthnasol i chi. Os hoffech chi barhau heb newid eich gosodiadau, byddwn yn cymryd eich bod yn hapus i dderbyn pob cwci. Fodd bynnag, gallwch newid eich gosodiadau cwci unrhywbryd. Parhau Dysgwch mwy ]]> Linciau mynediad Neidio i'r cynnwys Neidio i wefannau lleol eraill Cymorth Hygyrchedd Llywio drwy’r BBC Newyddion Sport Tywydd Capital Dyfodol TV Radio Mwy Term chwilio: Hafan\nIechyd: Sawl her sylweddol Parhau gyda'r brif stori\tStraeon Perthnasol\nIechyd: Effaith prinder ariannol Yn 2013 mae'r gwasanaeth iechyd yng Nghymru wedi wynebu sawl her sylweddol, mae galw ar ysbytai yn fwy nag erioed, mae pwysau ariannol mawr a nifer o brotestiadau yn erbyn cynlluniau byrddau iechyd i ad-drefnu. Ein Gohebydd Iechyd Owain Clarke sy'n bwrw golwg ar heriau'r flwyddyn.\nRoedd cynnydd sylweddol yn nifer y cleifion oedd angen gofal brys. Mae'n wasanaeth sy'n ymfalchïo yng ngallu'r staff i weithio dan bwysau ond ar adegau yn ystod 2013 mae'r Gwasanaeth Iechyd Gwladol (GIG) wedi'i chael hi'n anodd i ymdopi.\nRoedd y gaeaf diwetha' yn fwy oer a chaled ac i raddau oherwydd hynny roedd cynnydd sylweddol yn nifer y cleifion oedd angen gofal brys. Erbyn mis Mawrth bu'n rhaid i ambiwlansys giwio am oriau a chafodd cannoedd o lawdriniaethau eu gohirio. Roedd y galw ar ysbytai yn fwy nag erioed. Fe rybuddiodd meddygon brys fod eu hunedau nhw yn agos at y dibyn yn ariannol tra bod byrddau iechyd yn ceisio dod o hyd i arbedion gwerth miliynau o bunnau.\nCafodd Mark Drakeford ei benodi'n weinidog iechyd yn lle Lesley Griffiths\nPan oedd y pwysau ar y gwasanaeth ar ei waethaf fe gafodd Mark Drakeford ei benodi'n weinidog iechyd. Mae wedi gweld cyfres o dargedau yn cael eu methu a rhestrau aros yn tyfu ac oherwydd hynny mae'r gwasanaeth iechyd wedi bod yn gocyn hitio gwleidyddol amlwg.\nMae'n ddigon teg dweud mai 2013 oedd un o'r blynyddoedd mwyaf anodd yn hanes y gwasanaeth iechyd yng Nghymru”\nY peth mwyaf amlwg sydd angen ei daclo yw sicrhau fod digon o staff, o'r safon angenrheidiol ar gael i allu darparu'r gwasanaeth maen nhw'n dymuno ei roi”\nColeg Brenhinol y Nyrsys Cymru\nOnd roedd 'na bryderon ehangach. Fe rybuddiodd llawfeddygon yn ysbyty mwyaf Cymru, Ysbyty Athrofaol Cymru yng Nghaerdydd, eu bod nhw o'r farn fod rhai o wasanaethau'r ysbyty yn beryglus. Un o'r prif bryderon oedd cyfraddau marwolaethau uchel ymhlith cleifion yn ne Cymru oedd wedi bod yn aros am lawdriniaeth y galon.\nFe gafodd yr heddlu eu galw i ymchwilio i safon gofal dau o ysbytai Bwrdd Iechyd Abertawe Bro Morgannwg wedi marwolaeth claf oedrannus. Ac fe gafodd achos llawfeddyg arbenigol ei gyfeirio i'r heddlu. Roedd wedi ei wahardd o'i waith gan Fwrdd iechyd Caerdydd a'r Fro ar ôl iddi ddod i'r amlwg bod wyth o gleifion oedd dan ei ofal wedi marw yn ddiangen ar ôl cael llawdriniaeth ar yr afu. Tra bod Llywodraeth Cymru yn mynnu eu bod nhw'n dysgu gwersi oherwydd sgandal Ysbyty Stafford dros y ffin, roedd pennaeth arolygiaeth iechyd Cymru wedi cyfaddef i bwyllgor Cynulliad fod diffyg adnoddau yn golygu na allen nhw fod yn sicr na allai sgandal debyg ddigwydd yma. Roedd protestio yn erbyn cynlluniau sawl bwrdd iechyd i ad-drefnu\n"Does ganddyn nhw ddim digon o amser i roi'r gofal i gleifion y bydden nhw wedi dymuno ei roi," meddai. "Mae hynny yn aml yn golygu bod nyrsys yn gorfod delio â rhwystredigaethau cleifion - nyrsys wedi'r cyfan yw rheng flaen y gwasanaeth iechyd.\nOherwydd y straeon hyn mae rhai, gan gynnwys yr Aelod Seneddol Llafur Ann Clwyd, wedi galw am ymchwiliad pellgyrhaeddol i safonau gofal yng Nghymru. Mae'r gweinidog iechyd wedi dadlau yn gyson nad oes angen ymchwiliad o'r fath.\nMae cleifion yn meddwl os awn nhw i'r ysbyty y cawn nhw'r gofal gorau posib. Dyw hynny ddim bob tro yn wir.”\nMewn cyfweliad ar raglen The Wales Report BBC Cymru dywedodd Mark Drakeford: "Mae 'na amryw o systemau mewn lle sy'n rhoi sicrwydd i ni fod pethau yn y gwasanaeth iechyd fel y dylen nhw fod ac sy'n rhoi rhybudd cynnar i ni pan fo pethau'n mynd o'i le. "Ar hyn o bryd rwy'n fodlon fod y systemau hynny yn gweithio ac nad oes angen mynd tu hwnt i'r rheiny.\nMae Llywodraeth Cymru wedi dadlau ers tro fod angen ad-drefnu'r gwasanaeth iechyd er mwyn mynd i'r afael â phryderon am safon gofal a heriau eraill. Ers blynyddoedd mae'r byrddau iechyd wedi bod yn datblygu eu cynlluniau. Y gobaith oedd y byddai'r cynlluniau'n cael eu gweithredu yn 2013 ond mae'r broses wedi wynebu sawl rhwystr.\nYn y canolbarth a'r gorllewin fe fu'n rhaid i'r gweinidog ymyrryd a gwneud penderfyniadau terfynol ar ôl anghydfod rhwng y bwrdd iechyd a'r cyngor iechyd cymuned lleol. Yn sgil gwrthwynebiad chwyrn ymgyrchwyr, meddygon a gwleidyddion yn y gogledd fe benderfynodd Prif Weinidog Cymru Carwyn Jones adolygu ac ail-lunio cynigion o ran ailwampio gwasanaethau i fabanod sydd angen y gofal mwyaf arbenigol. Yn y de mae cynlluniau pellgyrhaeddol i ganoli rhai gwasanaethau arbenigol mewn llai o ysbytai mawr wedi cael eu gohirio tan fis Chwefror.\n"Dyw'r gwasanaeth iechyd ddim wedi esbonio'n blaen wrth bobl fod yr uned benodol hon neu'r ysbyty penodol hwn ddim yn ddigon da. "Mae angen newid oherwydd nad yw'n cynnig gofal o'r safon angenrheidiol. Mae cleifion yn meddwl os awn nhw i'r ysbyty y cawn nhw'r gofal gorau posib. Dyw hynny ddim bob tro yn wir.\nAc eleni am y tro cyntaf ers blynyddoedd fe gafodd iechyd swm sylweddol yn ychwanegol yng nghyllideb Llywodraeth Cymru. Er bod y newid yn ddadleuol, mae'n deg dweud bod Cymru wedi torri cwys drwy ddeddfu i gyflwyno system fyddai'n cymryd yn ganiataol fod rhywun am roi ei organau oni bai ei fod yn nodi'n bendant ei wrthwynebiad.\n"Yr hyn yr ydyn ni'n dueddol o anghofio ymysg y penawdau yw bod mwyafrif llethol cleifion yn cael profiadau da iawn. "Mae staff y gwasanaeth iechyd ar y cyfan wir yn gofalu'n dda ac yn poeni am eu cleifion.\nTrefynwy: un o'r llefydd gorau i fyw


Llyfrgell Owen Phrasebank - sylfaen\nY capel oedd sylfaen y patrwm hwnnw: Aem yno bron bob nos yn yr wythnos ac eithrio nos Sadwrn, ac yr oedd ein Suliau'n arbennig o lawn.\nA'r olaf o'r ystyriaethau ydyw'r lleihad parhaol ym maint ein diwydiannau cynhyrchu nwyddau gorffenedig - hynny yw, ein sylfaen diwydiannol.\nSylfaen y deddfau hyn yw cydnabod Catalaneg fel priod iaith Catalonia a rhoi statws swyddogol iddi.\nSylfaen y cyfan o'r ad-drefnu hwn yw'r rhif cyfrin y meddyliodd y biwrocratiaid amdano.\nY mae eisiau cydnabod mai menter ar y cyd yw addysg plentyn meithrin ac y gall ansawdd y berthynas sy'n cael ei greu rhwng rhieni a'r athrawon/gweinyddesau meithrin yn yr ysgol fod yn sylfaen i bartneriaeth bwysig ac yn fantais i'r ysgol, y rhieni, ac yn bwysicaf oll, i'r plentyn.\nDyma sylfaen eciwmeniaeth efengylaidd Wroth, Cradoc, Llwyd, Henry Walter a'r gweddill ohonynt.\nAr gefn hyn, gellir nodi fod lleihad yn y sylfaen diwydiannol yn eithaf cyffredin ar draws y byd (ac eithrio'r Eidal, yr Almaen a Japan).\nDyma garreg sylfaen ei gynulleidfaoliaeth.


Comisiynydd y Gymraeg - Ymchwiliadau ac adroddiadau safonau\nHafan > Dyletswyddau iaith > Gosod safonau > Ymchwiliadau ac adroddiadau safonau\nBeth yw ymchwiliad safonau?\nMae gan Comisiynydd y Gymraeg bŵer i gynnal ymchwiliad safonau, sef ymchwiliad i benderfynu a ddylai sefydliadau orfod cydymffurfio â safonau, ac os dylent, pa safonau ddylai fod yn benodol gymwys iddynt.\nWrth gynnal ymchwiliad safonau, rhaid i’r Comisiynydd roi sylw i’r angen am sicrhau nad yw gofynion ar sefydliadau i gydymffurfio â safonau yn afresymol neu’n anghymesur.\nPwy sy’n agored i orfod cydymffurfio â safonau?\nMae Mesur y Gymraeg (Cymru) 2011 yn cyfeirio at ‘bersonau sy’n agored i orfod cydymffurfio â safonau’. Mae ‘person’ yn y cyd-destun hwn yn golygu sefydliadau a sectorau sy’n dod o fewn categori o bersonau a bennir yn Atodlenni 5 a 6, neu Atodlenni 7 ac 8.\nMae’r Mesur hefyd yn nodi y gall sefydliad sy’n darparu gwasanaethau i’r cyhoedd o dan gytundeb i awdurdod cyhoeddus fod yn agored i gydymffurfio â safonau.\nSut fydd ymchwiliad safonau yn gweithio?\nCyn cynnal ymchwiliad safonau, bydd y Comisiynydd yn rhoi hysbysiad rhagymchwilio i bob sefydliad perthnasol o leiaf 14 diwrnod cyn dechrau ar yr ymchwiliad. Hysbysiad ysgrifenedig yw hysbysiad rhagymchwilio sy’n datgan bwriad y Comisiynydd i gynnal ymchwiliad safonau, a phwnc yr ymchwiliad.\nWrth gynnal ymchwiliad safonau, rhaid i’r Comisiynydd ymgynghori â\nphob person perthnasol\nBeth fydd angen i sefydliadau ei wneud yn ystod ymchwiliad safonau?\nMae gofynion pendant yn y Mesur y mae’n rhaid i’r Comisiynydd eu dilyn wrth gynnal ymchwiliad safonau i sefydliad. Bydd hi’n darparu gwybodaeth a chyngor i wneud y broses o gynnal ymchwiliad safonau mor hawdd â phosibl. Bydd arweiniad ar gael yn ysgrifenedig a thrwy gyfarfodydd wyneb yn wyneb, a darperir pwynt cyswllt ar gyfer ymholiadau. Ni fydd y Comisiynydd yn gofyn am wybodaeth ddiangen.\nA fydd y Comisiynydd yn casglu tystiolaeth neu wybodaeth fesul sefydliad neu fesul sector?\nWrth gynnal ymchwiliadau safonau, bydd y Comisiynydd yn casglu tystiolaeth gan sefydliadau unigol.\nBeth fydd yn digwydd i wybodaeth y bydd sefydliadau yn ei ddarparu fel rhan o ymchwiliad safonau?\nBydd yr holl wybodaeth a ddaw i law yn cael ei defnyddio er mwyn cynorthwyo’r Comisiynydd i ddod i gasgliadau mewn adroddiad safonau. Ystyrir y wybodaeth hefyd wrth benderfynu ar gynnwys hysbysiad cydymffurfio a roddir i sefydliad, wedi i reoliadau ddod i rym.\nOes rhaid i sefydliad ymateb i gais am wybodaeth i’r ymchwiliad safonau?\nNac oes, ond nid yw methiant sefydliad i gymryd rhan yn ymgynghoriad y Comisiynydd wrth gynnal ymchwiliad safonau yn atal y Comisiynydd rhag cynnal yr ymchwiliad safonau.\nBeth yw hyd y broses o gynnal ymchwiliad safonau?\nNid oes terfyn amser ar gynnal ymchwiliad safonau wedi ei bennu yn y Mesur. Er hynny, cynhaliwyd ymchwiliadau safonau blaenorol am gyfnod o 12 wythnos. Wedi hynny, bydd y Comisiynydd yn llunio adroddiad safonau at sylw Gweinidogion Cymru.\nBeth yw adroddiad safonau?\nDogfen sy’n nodi’r canlynol yw adroddiad safonau:\nCasgliadau’r ymchwiliad safonau\nRhesymau’r Comisiynydd dros ddod i’r casgliadau hynny\nWedi i Gomisiynydd y Gymraeg gynnal ymchwiliad safonau a llunio adroddiad safonau, rhaid i Weinidogion Cymru roi sylw dyladwy i’r adroddiad safonau wrth benderfynu i arfer ai peidio’r pwerau sydd wedi eu rhoi iddynt, a sut i wneud hynny.\nGellir gweld copi o bob adroddiad safonau a luniwyd gan Gomisiynydd y Gymraeg yma\nBeth os bydd rhywun yn anghytuno â chasgliadau mewn adroddiad safonau? Oes yna drefn apelio?\nNid oes unrhyw ddarpariaeth yn y Mesur ar gyfer apelio yn erbyn casgliadau ymchwiliadau safonau. Mae gan y Comisiynydd weithdrefn gwyno ynglŷn â gweithredoedd neu anweithiau’n ymwneud ag arfer ei swyddogaethau.\nBeth yw’r camau sy’n dilyn ymchwiliad ac adroddiad safonau?\nWedi i’r Comisiynydd gynnal ymchwiliad safonau, ynghyd â llunio adroddiad safonau, bydd Gweinidogion Cymru yn cyflwyno rheoliadau drafft a’r dogfennau cysylltiedig gerbron Cynulliad Cenedlaethol Cymru.\nWedi i reoliadau ddod i rym, gall Comisiynydd y Gymraeg roi hysbysiad cydymffurfio i sefydliad.\nBeth yw amserlen y Comisiynydd ar gyfer cynnal yr ymchwiliadau safonau i wahanol sefydliadau?\nMae’r Comisiynydd wedi cyhoeddi rhaglen cynnal ymchwiliad safonau ar gyfer nifer penodol o sefydliadau hyd at ddiwedd 2015. Gellir gweld y rhaglen honno drwy glicio ar y ddolen yma.


Dywedodd Bethan Price, Cydlynydd Menter Brycheiniog a Maesyfed;“I nifer o drigolion yr ardal hon, mae’r iaith Gymraeg yn amlwg mewn enwau lleoedd yn unig – ac rydym ni’n ffodus iawn yn yr ardal i gael nifer o enwau diddorol tu hwnt! Mae enwau lleoedd yn gallu tanio diddordeb yn y Gymraeg, ac mae dealltwriaeth yn gam pwysig at sicrhau nad yw enwau traddodiadol yn cael eu newid i’r Saesneg. Mae’r llyfryn yma hefyd wedi bod yn gyfle i nodi rhai hanesion a chwedlau lleol bydd o ddiddordeb i bobl lleol ac ymwelwyr. Rydym yn ddiolchgar iawn i’r Cyngor am eu cefnogaeth wrth gynhyrchu’r llyfryn.”\nBydd copïau caled o’r llyfryn ar gael gan y Fenter ac yng nghanolfannau’r Cyngor Sir gyda fersiwn ddigidol ar gael i’w lawrlwytho.\nDywedodd Myfanwy Alexander, Deilydd Portfolio Addysg a’r Gymraeg dros Gyngor Sir Powys: “Rwy’n croesawu’r llyfryn yma fel cyfle i ddathlu treftadaeth Gymraeg ein hardal, ac rwy’n gwir obeithio y bydd y wybodaeth yn sbarduno diddordeb ymhlith ymwelwyr a thrigolion lleol – mae ’na fyd o hanes i’w darganfod yn Siroedd Brycheiniog a Maesyfed.”\nMae sawl Menter Iaith dros Gymru wedi mynd ati i gynhyrchu llyfrynnau o’r fath gyda Menter Bro Ogwr yn lansio Llyfryn Poced Enwau Lleoedd Bwrdeistref Penybont-ar-Ogwr yn ystod Eisteddfod yr Urdd yn yr ardal y llynedd.\nDywedodd Marged Rhys, Swyddog Datblygu Mentrau Iaith Cymru: “Rydym yn falch iawn o allu lansio llyfryn enwau lleoedd ar y stondin eto eleni. Gydag Eisteddfod yr Urdd yn ŵyl symudol, mae’n braf gallu rhoi sylw i waith caled menter iaith wahanol bob blwyddyn. Mae’r llyfr gan Fenter Brycheiniog a Maesyfed yn adnodd gwych i bobl o’r ardal a thu hwnt ac yn gyfle arbennig i ddathlu’r enwau Cymraeg unigryw sy’n bodoli yma yng Nghymru.”


Agenda for Pwyllgor Craffu Polisi ac Adnoddau on Dydd Mercher, 20fed Hydref, 2021, 10.00 yb\nPwyllgor Craffu Polisi ac Adnoddau - Dydd Mercher, 20fed Hydref, 2021 10.00 yb\nEitem Rhif 5 Adroddiad Blynyddol yngylch Rheoli’r Trysorlys a’r Dangosydd Darbodaeth 2020-2021 - adroddiad wedi'i adael allan PDF 389 KB\nCofnodion wedi eu hargraffu PDF 550 KB\nDerbyniwyd ymddiheuriadau am absenoldeb gan y Cynghorydd J.G Prosser.\n8 - Adroddiad Perfformiad Chwarter 1 2021/22 (1 Ebrill hyd at 30 Mehefin 2021) sy'n berthnasol i'r Maes Craffu hwn.\n11 - Polisi Cyflogaeth Foesegol mewn Cadwyni Cyflenwi a Datganiad Caethwasiaeth Fodern, Cyflogaeth Foesegol mewn Cadwyni Cyflenwi.\n4 - Adroddiad Monitro'r Gyllideb Refeniw a'r Gyllideb Gyfalaf 2021/22.\nEi ferch yn gweithio i'r Gwasanaethau Cymdeithasol.\nADRODDIAD MONITRO CYLLIDEB CYFALAF A REFENIW 2021/22. PDF 245 KB\nP&R Scrutiny App A June 2021 Cabinet BM , eitem 4. PDF 305 KB\nP&R Scrutiny App B June 2021 Revenue , eitem 4. PDF 193 KB\nP&R Scrutiny App C June 2021 Capital , eitem 4. PDF 17 KB\nP&R Scrutiny App D June 2021 Capital , eitem 4. PDF 84 KB\nP&R Scrutiny App E June 2021 Capital , eitem 4. PDF 74 KB\nP&R Scrutiny App F Savings June 2021 , eitem 4. PDF 186 KB\nCyflwynodd yr Aelod Cabinet dros Adnoddau Adroddiad Monitro Cyllideb Gorfforaethol yr Awdurdod ac adroddiadau adrannol y Prif Weithredwr a'r Gwasanaethau Corfforaethol fel yr oeddent ar 30 Mehefin 2021 mewn perthynas â blwyddyn ariannol 2021/22. Roedd yr adroddiad hefyd yn cynnwys atodiad a oedd yn rhoi manylion Monitro Arbedion 2021/22.\nRoedd yr adroddiad yn rhagweld y byddai tanwariant diwedd blwyddyn o £508k ar gyllideb refeniw net yr\nAwdurdod ac y byddai tanwariant o £285k ar lefel adrannol. Roedd hyn yn bennaf oherwydd costau ychwanegol sy'n gysylltiedig â COVID-19 ac incwm a gollwyd yn cael ei ad-dalu o dan gynllun caledi Llywodraeth Cymru.\nRoedd y canlynol ymhlith y materion a'r ymholiadau a godwyd ynghylch yr adroddiad:\n· Gofynnwyd ai'r bwriad oedd llenwi'r swyddi gwag a oedd wedi cyfrannu at yr arbedion a wnaed gan yr Awdurdod. Cadarnhawyd bod yr Awdurdod yn ceisio recriwtio o dan brosesau arferol yn amodol ar yr amgylchedd recriwtio heriol presennol. Dywedwyd bod gan yr Awdurdod tua 100 o swyddi gwag a bod ymgyrchoedd yn cael eu cynnal i hybu ceisiadau i swyddi sy'n anoddach i'w llenwi megis gofalwyr cartref.\n· Mewn ymateb i ymholiad ynghylch Marchnad Caerfyrddin, rhoddwyd gwybod i'r Pwyllgor fod materion wedi'u hetifeddu yr oedd angen eu datrys ac y byddai'r farchnad yn agor cyn gynted ag y byddai popeth ar waith.\n· Cyfeiriwyd at y diffyg gofal plant. Gofynnwyd a fyddai swyddogion yn ystyried cyllid gofal plant posibl i ganiatáu i famau sengl wneud cais am y swyddi sy'n anoddach i'w llenwi. Gofynnodd y Cadeirydd i swyddogion ystyried y cyllid hwn yn ystod y cylch nesaf o bennu cyllideb.\nADRODDIAD BLYNYDDOL YNGYLCH RHEOLI'R TRYSORLYS A'R DANGOSYDD DARBODAETH 2020-2021. PDF 226 KB\nAppendix1 Summary , eitem 5. PDF 69 KB\nAppendix 2 Top 10 , eitem 5. PDF 19 KB\nAdroddiad , eitem 5. PDF 257 KB\nBu'r Pwyllgor yn ystyried yr Adroddiad Blynyddol a restrai weithgareddau rheoli'r trysorlys a ddigwyddodd yn ystod 2020-2021 yn unol â Pholisi a Strategaeth Rheoli'r Trysorlys 2020-2021 a fabwysiadwyd gan y Cyngor ar 3 Mawrth 2020.\nADRODDIAD CHWARTEROL YNGYLCH RHEOLI'R TRYSORLYS A DANGOSYDD DARBODAETH EBRILL 1AF 2021 I MEHEFIN 30AIN 2021. PDF 242 KB\nAdroddiad , eitem 6. PDF 175 KB\nAppendix1 QTR 1 2021 Summary , eitem 6. PDF 18 KB\nAppendix2 QTR 1 2021 Top 10 , eitem 6. PDF 19 KB\nBu'r Pwyllgor yn ystyried yr Adroddiad Chwarterol ynghylch y Dangosyddion Darbodaeth a Rheoli'r Trysorlys am y cyfnod 1 Ebrill 2021 - 30 Mehefin 2021 a oedd yn nodi gweithgareddau rheoli'r trysorlys a ddigwyddodd yn ystod chwarter cyntaf y flwyddyn yn unol â Pholisi a Strategaeth Rheoli'r Trysorlys 2020-2021 a fabwysiadwyd gan y Cyngor ar 3 Mawrth 2021.\nDywedodd yr Aelod Cabinet dros Adnoddau fod buddsoddiadau'r awdurdod yn ystod y cyfnod yn dychwelyd enillion o 0.05% ar gyfartaledd, sy'n uwch na'r gyfradd LIBID 7 diwrnod. Cyfanswm y llog gros a gafwyd ar fuddsoddiadau am y cyfnod oedd £19k a'r llog a dalwyd ar fenthyciadau oedd £0.92m.\nNid oedd yr Awdurdod wedi torri unrhyw un o'i Ddangosyddion Darbodus yn ystod y cyfnod.\nADRODDIAD PERFFORMIAD CORFFORAETHOL CWARTER 1 2021/22 (1 EBRILL I 30 MEHEFIN 2021) SY'N RHYCHWANTU'R HOLL ADRANNAU. PDF 585 KB\nRhoddodd y Pwyllgor ystyriaeth i Adroddiad Perfformiad Corfforaethol Chwarter 1 2021/22 (1 Ebrill hyd at 30 Medi 2021) sy'n rhychwantu pob adran.\nDangosodd yr adroddiad hwn gynnydd ar ddiwedd Chwarter 1 - 2021/22 ar ganlyniadau (Camau Gweithredu a Mesurau) sy'n gysylltiedig â'r Strategaeth Gorfforaethol a'r 13 Amcan Llesiant.\nNodwyd bod dyletswydd gyffredinol ar yr Awdurdod i wneud trefniadau i fonitro perfformiad ac i ddangos i ddinasyddion, aelodau a rheoleiddwyr sut y rheolwyd perfformiad, a bod ymyriadau priodol yn cael eu gweithredu.\nRoedd y canlynol ymhlith yr ymholiadau a godwyd ynghylch yr adroddiad:\n· Cyfeiriwyd at effaith Covid ar staff a'r problemau recriwtio ar gyfer yr Awdurdod. Dywedwyd wrth y Pwyllgor fod blaenoriaeth yn cael ei rhoi i recriwtio rolau o fewn yr Adran Gofal Cymdeithasol ac Iechyd. Cynhaliwyd ymgyrchoedd ac roedd tîm Rheoli Aur wedi'i sefydlu i fynd i'r afael â'r materion recriwtio.\n· Mewn ymateb i bryderon a godwyd ynghylch lefelau salwch staff eglurwyd bod yr Awdurdod wedi gweld cynnydd mewn absenoldebau ers i ysgolion ailagor. Dywedwyd wrth y Pwyllgor fod yr Awdurdod yn gwneud popeth yn ei allu i gefnogi staff i gadw'n iach. Nodwyd bod absenoldebau salwch cyffredinol wedi gostwng ond bod atgyfeiriadau i'r gwasanaeth llesiant wedi cynyddu.\nADRODDIAD ADRANNOL PERFFORMIAD CWARTER 1 BLWYDDYN 2020/21 (1 EBRILL I 30 MEHEFIN 2021) YN ARBENNIG I'R PWYLLGOR CRAFFU HWN. PDF 568 KB\nQ1 2021-22 Departmental PIMS report P&R Scrutiny , eitem 8. PDF 814 KB\nRhoddodd y Pwyllgor ystyriaeth i Adroddiad Perfformiad Chwarter 1 2021/22 (1 Ebrill hyd at 30 Mehefin 2021) sy'n berthnasol i'r maes craffu hwn.\nNodwyd bod dyletswydd gyffredinol ar yr Awdurdod i wneud trefniadau i fonitro perfformiad ac i ddangos i ddinasyddion, aelodau a rheoleiddwyr sut y rheolwyd perfformiad, a bod ymyriadau priodol yn cael eu gweithredu\n· Cyfeiriwyd at y ffaith bod lefelau salwch mewn rhai ardaloedd mor uchel â 15% ac nad oedd gofalwyr wedi ymddangos am 2 ddiwrnod mewn rhai achosion. Gofynnwyd sut yr oedd hyn yn cael ei reoli fel bod pobl yn cael parhad yn y gofal. Dywedodd swyddogion nad oeddent yn ymwybodol o'r manylion gan y byddai'n dod o dan gylch gwaith y Pwyllgor Craffu - Gofal Cymdeithasol ac Iechyd, ond cadarnhawyd bod 66 o absenoldebau salwch yn gysylltiedig â Covid ar hyn o bryd a 240 o absenoldebau eraill a oedd yn cynnwys straen. Rhoddwyd sicrwydd bod mecanwaith boddhaol ar waith i reoli absenoldebau staff.\n· Gofynnwyd a oedd yr Awdurdod yn gallu gweithio gyda'r Bwrdd Iechyd ar recriwtio. Dywedodd yr Arweinydd fod yr Awdurdod yn gweithio gyda'r Bwrdd Iechyd, ond bod argyfwng recriwtio cenedlaethol. Dywedwyd bod angen ateb mwy hirdymor a bod llythyr wedi'i anfon at Lywodraeth Cymru yn amlinellu pryder yr Awdurdod.\n· Eglurwyd bod y tîm Trawsnewid i Wneud Cynnydd (TIC) cyfan wedi'i adleoli yn ystod Covid, ond bod y tîm bellach yn ôl ar waith. Awgrymwyd, gan nad oedd Adroddiad Blynyddol TIC wedi'i lunio, y dylid darparu adroddiad diweddaru i'r Pwyllgor Polisi ac Adnoddau fis nesaf.\n· Mynegwyd pryder ynghylch y system archebu ar-lein ar gyfer canolfannau ailgylchu ac nad oedd gan rai trigolion y gallu i ddefnyddio system ar-lein. Dywedwyd wrth y Pwyllgor fod y gwasanaeth yn gwbl hygyrch gan fod preswylwyr hefyd yn gallu archebu slotiau ar y ffôn drwy'r ganolfan gyswllt.\n· Mewn ymateb i ymholiad yngl?n â chyfarfodydd hybrid, dywedodd swyddogion fod offer newydd wedi'i osod yn y Siambr yn Neuadd y Sir a bod y system yn cael ei threialu ar hyn o bryd. Cadarnhawyd mai'r bwriad oedd cyflwyno'r defnydd o gyfleusterau hybrid, ond roedd y cynnydd yn nifer yr achosion Covid wedi arwain at arafu'r gwaith o gyflwyno'r cynllun gan fod diogelwch personol yn flaenoriaeth allweddol.\n· Gofynnwyd felly am y wybodaeth ddiweddaraf am ddatblygu Gweithdai Glanaman. Cadarnhaodd yr Aelod Cabinet dros Adnoddau fod problemau gydag asbestos wedi dod i'r amlwg a oedd yn oedi gwaith, ond y gobaith oedd y gallai'r broses osod ddechrau yn gynnar y flwyddyn nesaf.\n· Mewn ymateb i ymholiad yngl?n â'r cynnydd ynghylch Cynllun Twf y 10 Tref, cadarnhaodd yr Arweinydd nad oedd uchelgais yr Awdurdod wedi pylu a bod y tîm adfywio wedi penodi tri pherson ychwanegol i'r tîm.\nSTRATEGAETH DDIGIDOL AR GYFER YSGOLION - ADRODDIAD BLYNYDDOL 2021. PDF 27 KB\n1 Digital Schools Strategy Annual Report 2020-21 Word amended , eitem 9. PDF 1 MB\n2 Schools COVID Impact report , eitem 9. PDF 766 KB\nBu'r Pwyllgor yn ystyried Adroddiad Blynyddol y Strategaeth Ddigidol ar gyfer Ysgolion 2021, a gyflwynwyd gan y Dirprwy Arweinydd. Darparodd yr adroddiad cynnydd y wybodaeth ddiweddaraf am Strategaeth Ddigidol ar gyfer Ysgolion Cyngor Sir Caerfyrddin 2018-2021. Ym mis Mai 2018, lluniodd Cyngor Sir Caerfyrddin ei Strategaeth Ddigidol ar gyfer Ysgolion gyntaf erioed a hynny ar gyfer y cyfnod 2018 - 2021. Roedd y strategaeth honno yn nodi'r weledigaeth, yn seiliedig ar yr egwyddorion cyffredinol a'r meysydd blaenoriaeth allweddol ar gyfer darparu Gwasanaethau TGCh i ysgolion ledled Sir Gaerfyrddin. Ym mhob un o'r meysydd blaenoriaeth allweddol, cymeradwywyd nifer o brosiectau a chanlyniadau allweddol, ac mae'r Adroddiad Blynyddol yn nodi'r cynnydd a wnaed dros y 12 mis diwethaf.\n· Mewn ymateb i ymholiad yngl?n â'r heriau a wynebir gan Lywodraethwyr sy'n defnyddio'r ganolfan a diffyg hysbysiadau system, rhoddwyd gwybod i'r Pwyllgor fod hwn yn fater yr oedd Llywodraeth Cymru yn ymwybodol ohono ac y byddai'n mynd i'r afael ag ef.\n· Gofynnwyd a oedd gan yr Awdurdod restr o bob plentyn nad oedd ganddo fynediad i'r rhyngrwyd. Dywedwyd wrth y Pwyllgor fod ysgolion yn gweithio'n agos gyda'r Adran Addysg i nodi'r disgyblion hyn er mwyn sicrhau nad oedd unrhyw ddisgyblion dan anfantais oherwydd materion fel cysylltedd.\n· Mewn ymateb i ymholiad yngl?n â chynlluniau'r dyfodol, rhoddwyd gwybod i'r pwyllgor fod strategaeth newydd yn cael ei datblygu ac y byddid yn ymgynghori â Phenaethiaid ac Aelodau.\nPENDERFYNWYD YN UNFRYDOL gymeradwyo cynnwys Strategaeth Ddigidol ar gyfer Ysgolion - Adroddiad Blynyddol 2021.\nPOLISI BRECHU. PDF 290 KB\nCOVID 19 VACCINATION POLICY , eitem 10. PDF 518 KB\nCyflwynodd y Dirprwy Arweinydd bolisi brechu newydd yr Awdurdod ar gyfer ei staff i'r Pwyllgor.\n· Mewn ymateb i ymholiad yngl?n â'r posibilrwydd o ymgyrch ar y cyd â'r Bwrdd Iechyd ynghylch y brechiad rhag y ffliw, rhoddwyd gwybod i'r Pwyllgor fod gwaith ar y cyd yn cael ei wneud â'r Bwrdd Iechyd drwy gr?p tactegol brechu a oedd yn cynnwys Pennaeth Gwasanaethau Integredig yr Awdurdod.\n· Awgrymwyd y dylid newid y geiriad 'Staff sydd wedi gwrthod cael brechiad Covid 19' i 'Staff nad ydynt yn dymuno cael brechiad Covid-19'. Dywedodd swyddogion y byddent yn ystyried geiriad y frawddeg.\nPOLISI CYFLOGAETH FOESEGOL MEWN CADWYNI CYFLENWI A CHAETHWASIAETH FODERN, DATGANIAD CYFLOGAETH FOESEGOL MEWN CADWYNI CYFLENWI. PDF 423 KB\n1 CCC Ethical Employment Policy DRAFT to P&R , eitem 11. PDF 208 KB\n2 CARMARTHENSHIRE COUNTY COUNCIL MODERN SLAVERY STATEMENT 2021-2022 , eitem 11. PDF 239 KB\nCyflwynodd yr Aelod Cabinet dros Adnoddau y Polisi Cyflogaeth Foesegol mewn Cadwyni Cyflenwi a Datganiad Caethwasiaeth Fodern, Cyflogaeth Foesegol mewn Cadwyni Cyflenwi.\nNodwyd bod Bil Partneriaeth Gymdeithasol a Chaffael Cyhoeddus (Cymru) yn destun ymgynghoriad a ddaeth i ben ar 23 Ebrill 2021. Roedd y Bil arfaethedig hwn yn ceisio sicrhau bod Gwaith Teg yn cael ei gyflawni drwy Gaffael a gosod dyletswyddau ar awdurdodau contractio i archwilio opsiynau ar gyfer cyflawni gwaith teg. Y cynnig oedd edrych ar gynnwys cwestiynau ynghylch arferion gwaith teg a chyflog byw, gan gynnwys diwydrwydd dyladwy o ran cadwyni cyflenwi tramor, llais y gweithwyr a chynrychiolaeth – cydnabyddiaeth undeb, mynediad i weithwyr, cyd-fargeinio; sicrwydd a hyblygrwydd; cyfleoedd i gael mynediad at waith, i dyfu ac i gamu ymlaen; amgylchedd gwaith diogel, iach a chynhwysol; hawliau cyfreithiol yn cael eu cefnogi a'u gwireddu a chydraddoldeb ac amrywiaeth. Roedd y Bil hwn yn rhoi dyletswyddau ar awdurdodau contractio ar y cylch caffael yn ei gyfanrwydd, nid dim ond y camau "hysbyseb i ddyfarnu".\nRhoddwyd sylw i'r canlynol wrth drafod yr adroddiad:\n· Cyfeiriwyd at eiriad Arferion Cyflogaeth ar dudalen 135 o'r pecyn agenda. Awgrymwyd y dylid newid y geiriad "ni ddefnyddir contractau dim oriau yn annheg'' i ''ni ddefnyddir contractau dim oriau oni bai bod y gweithiwr yn gofyn yn benodol amdanynt’’\n11.1 derbyn y Polisi Cyflogaeth Foesegol mewn Cadwyni Cyflenwi yn amodol ar newid y geiriad;\n11.2 derbyn Datganiad Caethwasiaeth Fodern, Cyflogaeth Foesegol mewn Cadwyni Cyflenwi blynyddol y Cyngor.\nCOFNODION BWRDD GWASANAETHAU CYHOEDDUS (PSB) SIR GÂR - MAI & GORFFENNAF 2021. PDF 383 KB\nCofnodion 04.05.2021 , eitem 12. PDF 403 KB\nCofnodion 15.07.2021 , eitem 12. PDF 327 KB\nCyflwynodd y Rheolwr Polisi Corfforaethol a Phartneriaeth gofnodion cyfarfod Bwrdd Gwasanaethau Cyhoeddus Sir Gaerfyrddin a gynhaliwyd ar 4 Mai 2021 a 15 Gorffennaf, 2021.\nRoedd Deddf Llesiant Cenedlaethau'r Dyfodol (Cymru) 2015 yn ei gwneud yn ofynnol bod pwyllgor craffu llywodraeth leol dynodedig yn cael ei benodi i graffu ar waith y Bwrdd Gwasanaethau Cyhoeddus. Yn Sir Gaerfyrddin, penodwyd Pwyllgor Craffu – Polisi ac Adnoddau y Cyngor fel y Pwyllgor Craffu perthnasol.\nMewn ymateb i ymholiad yngl?n â'r mater gyda recriwtio, dywedwyd wrth y pwyllgor fod y mater yn cael ei ystyried ar y cyd â'r Bartneriaeth Sgiliau Ranbarthol.\nDywedwyd wrth y Pwyllgor fod y BGC yn ystyried cyd-leoli gwasanaethau ar draws Sir Gaerfyrddin a bod adeilad y cyngor yn Llandeilo wedi'i nodi fel lleoliad peilot posibl.\nPENDERFYNWYD YN UNFRYDOL dderbyn cofnodion cyfarfodydd y Bwrdd Gwasanaethau Cyhoeddus a gynhaliwyd ar 4 Mai 2021 a 15 Gorffennaf 2021.\nEITEMAU AR GYFER Y DYFODOL PDF 224 KB\nP and R FWP as at 211011 , eitem 13. PDF 286 KB\nEXECUTIVE BOARD FWP - March 2021 for publication , eitem 13. PDF 213 KB\nRhoddwyd gwybod i'r Pwyllgor y byddai Adroddiad Blynyddol TIC 2021 yn cael ei newid am Adroddiad Diweddaru TIC.\nPENDERFYNWYD nodi'r rhestr o eitemau ar gyfer y dyfodol a oedd i'w hystyried yn y cyfarfod nesaf ar 10 Rhagfyr 2021.\nLLOFNODI YN GOFNOD CYWIR GOFNODION Y PWYLLGOR A GYNHALIWYD AR Y 21AIN GORFFENNAF 2021. PDF 319 KB\nPENDERFYNWYD YN UNFRYDOL lofnodi cofnodion cyfarfod y Pwyllgor a gynhaliwyd ar 21 Gorffennaf 2021 gan eu bod yn gywir.


Gwenu dan Fysiau: Taith hanesyddol 'Pubs and Pews'\nDwi'n cofio gwrando ar Radio Wales rhyw noson a chlywed rhywun yn siarad am hanes tafarndai tref Dinbych, gan gynnwys set o risiau hynafol iawn yn Nhafarn yr Eryrod, yn Back row oedd yn duddio nol i'r 17G.\nRoedd erthygl yn y Western Mail heddiw (do, prynnais gopi heddiw) yn sôn am Pubs and Pews Trail, sy'n cynnwys tri tafarn a thri eglwys hynafol y ardal Dinbych a'r cyffuniau. Doedd dim modd dod o hyd i wybodaeth pellach ar y wê, dyma'r neges a gafwyd ar wefan cyngor sir Ddinbych:\nTydi gwefan arferol Cyngor Sir Ddinbych ddim ar gael ar hyn o bryd oherwydd gwaith trydanol sy'n cymryd lle dros penwythnos 26-30 o Awst\nA doedd dim manylion ar wefan (mwy neu lai uniaith Saesneg) Visit Denbigh\nOnd trwy lwc dyma fi'n dod ar draws y wefan (uniaith Saesneg) The Denbigh Heritage Pub Trail.\nTagiau: Crwydro, Dinbych, Hanes\npostiwyd gan Rhys Wynne, 12:13 pm\nDiddorol iawn Rhys. Er gwybodaeth, mae'r diwrnodau'r wythnos ar dy flog yn anghywir.\nsylw gan Mr Gasyth, 8:27 am\nFydd hi'n dipyn mwy derbyniol rwan dweud wrt mam mai mynd ar daith hanesyddo fyddai yn hytrach na mynd i'r dafarn pan fyddai adref tro nesaf.\nDamia, roeddwn i'n meddwl mod i wedi sortio'r dyddiad\nsylw gan Rhys Wynne, 10:48 am\nHaia Rhys, Sut wyt ti'n rhoi tagiau felna ar dy flog? A sut dwi'n gadael i bobl gadael sylw heb loggio fewn?\nsylw gan Madyn, 7:02 am


David Owen Evans - Wicipedia\n5 Chwefror 1876\n11 Mehefin 1945\nbargyfreithiwr, diwydiannwr, gwleidydd\nAelod o 37ain Senedd y Deyrnas Unedig, Aelod o 36fed Senedd y Deyrnas Unedig\nRoedd Syr David Owen Evans (5 Chwefror 1876 – 11 Mehefin 1945) yn gyfreithiwr, yn ddiwydiannwr ac yn wleidydd Rhyddfrydol a wasanaethodd fel Aelod Seneddol Ceredigion o 1932 i 1945.\nCafodd Owen Evans ei eni ym Mhenbryn, Ceredigion yn fab hynaf i William Evans ffermwr, ac Eliza Jane (née Owen) ei wraig. Derbyniodd ei addysg yn Ysgol Llanymddyfri ac yn yr Imperial College of Science.\nYm 1896 ymunodd â'r gwasanaeth sifil yn Adran Cyllid y Wlad. Wrth weithio yn y gwasanaeth sifil astudiodd y gyfraith a galwyd ef i'r Bar yn Gray's Inn ym 1909. Bu yn ymarfer y gyfraith yng Nghylchdaith Llundain hyd 1916 pan ymunodd a Chwmni Nicel Mond, cwmni cyn AS Caerfyrddin Syr Alfred Mond, gan gael ei ddyrchafu yn brif swyddog gweinyddol y cwmni. Yn ddiweddarach daeth yn is-lywydd Cwmni Nicl Rhyngwladol Canada.\nCafodd ei ethol yn Aelod Seneddol Ceredigion mewn isetholiad ym 1932 yn dilyn ymddiswyddiad Rhys Hopkin Morris. Cynrychiolodd Evans y sedd hyd ei farwolaeth sydyn ychydig cyn etholiad cyffredinol 1945. Yn rhestr anrhydeddau diddymu'r senedd cafodd ei anrhydeddu gydag urdd Marchog, ond bu farw cyn cael ei farchogi.\nYm 1899 fe briododd a Kate Morgan, athrawes yn Llundain, ni fu iddynt blant.\nGwasanaethodd fel aelod o gyngor Anrhydeddus Gymdeithas y Cymrodorion, Cyngor Llyfrgell Genedlaethol Cymru, a Chyngor Amgueddfa Genedlaethol Cymru, ac yn drysorydd Prifysgol Aberystwyth \nRoedd ganddo ddiddordeb mawr ym maes cerddoriaeth a byd yr Eisteddfod, gan wasanaethu am gyfnod fel llywydd Cyngor yr Eisteddfod Genedlaethol.\nDarlun olew ar gynfas o Syr D. Owen Evans gan Margaret Lindsay Williams 1940 BBC Your Paintings Y gwreiddiol yng Ngaleri Ysgol Arlunio Prifysgol Aberystwyth\nCyfraniad David Owen Evans ar lawr Tŷ'r Cyffredin yn Hansard\n↑ Cyfrifiad 1881 ar Family Search adalwyd 25 Chwefror 2014\n↑ EVANS, DAVID OWEN (1876 - 1945) yn Y Bywgraffiadur arlein adalwyd 25 Chwefror 2014\nRhys Hopkin Morris Aelod Seneddol dros Ceredigion\n1932 – 1945 Olynydd:\nISNI: 0000 0004 4722 8571\nBNF: cb12604769b (data)\nWedi dod o "https://cy.wikipedia.org/w/index.php?title=David_Owen_Evans&oldid=10899246"


Gower a Phenfro\nDwi’n bwriadu bachu’r sgidia cerdded a’r babell yr hydref hwn, a’i gwadnu hi am y gorllewin pan fo llwybrau a thraethau Sir Benfro’n wacach a brafiach nag adeg gwyliau’r ysgolion. Medda fo, wrth i’r glaw chwipio yn erbyn ffenestri’r tŷ acw a hyrddio dros 400 o adar drycin Manaw yn gaeth ar glogwyni Niwgwl yn lle’r Ariannin. Ond am y tro, mi wneith cyfres newydd nos Lun y tro - Llwybr yr Arfordir, sy’n bwrw golwg ar gyfoeth archeolegol, daearegol, byd natur a dynol y gornel fawr hon o Gymru. A thra mai cyd-slotiwr tafarn Porthgain fydd fy nghyd-deithiwr i, mae’r awdur a’r darlledwr Jon Gower yn cael cwmni’r naturiaethwraig Elinor Gwynn a’r ysgolhaig Damien Walford Davies. Ac mi fydd bwrdd croeso’r sir wrth ei fodd, wrth i’r awyrluniau agoriadol ddangos yr arfordir ar ei gorau dan haul. Beth bynnag ydi hwnnw’r dyddiau hyn.\nBydd Jon Gower a’i westeion yn rhoi sylw i’r llwybr 186 milltir o Lanrhath yn y de Seisnig, i Landudoch yn y gogledd Cymreiciach. ‘Amroth’ ydi Llanrhath, gyda llaw, fe…\nAnghofiwch am Jeremy Clarksons a Roger ‘iaith mwncwns’ Lewis y byd. Mae cangen Llandaf o’r Gorfforaeth Ddarlledu Brydeinig wedi cythruddo byd twitter, academia a Chymdeithas yr Iaith am ddarlledu rhaglen nawddoglyd uffernol nos Fercher diwethaf. Village SOS sy’n cael y bai, cyfres sy’n adrodd “stori ysbrydoledig” am chwe chymuned ledled Prydain a gafodd arian loteri i adfywio wedi blynyddoedd o ddiboblogi a cholli gwasanaethau. A’r cyflwynydd ydi’r Sarah Beeny fronnog sydd â’i bryd ar achub pentrefi cyfan ar ôl cynghori pobl lawn mor ddi-glem i uwchraddio’u cartrefi yn Property Ladder am flynyddoedd. Tsiampion, digon teg. Ond yr argraff ges i oedd cyfres sy’n hedfan ‘arbenigwyr’ o’r tu allan i ddweud wrth y brodorion sut i fyw eu bywydau.\nToedd pum munud cynta’r rhaglen ddim help, wrth i Ms Beeny gyfeirio’n siwgwrllyd o sentimental at “the great British countryside” a’r “green and pleasant land” ar drai, yn gefndir i awyrlun The Vicar of Dibley. Roedd hyn yn fwy poenus o ddeall mai Myd…\nGwylio ar lawr gwlad\nMi fentrodd cyfaill y Cymry Cymraeg dros y ffin wythnos diwethaf. Dim ond cyn belled â Chasnewydd, cofiwch chi, fel bod ganddo un droed ar Bont Hafren rhag ofn i gwynwrs Cymdeithas yr Iaith ei erlid. Nod Jeremy Hunt oedd cyflwyno a thrafod ei syniadau ar gyfer sefydlu sianeli teledu lleol yn hyd at bymtheg ardal ym Mhrydain erbyn 2015. O ran Cymru, bydd trefi’r Wyddgrug, Hwlffordd a Chaerfyrddin yn gallu gwneud cais am drwydded teledu bro yn ogystal â dinasoedd Caerdydd, Abertawe a Bangor. Mantra’r Bonwr Hunt yw bod “awch am deledu” lleol, gydag o leiaf awr o newyddion lleol bob dydd.\nSyniad Americanaidd yw hwn wrth gwrs, ac mae gan ddinas gyfatebol Bangor yn nhalaith Maine, UDA, bedair sianel deledu leol - gan gynnwys sianel WLBZ Bangor sydd ar waith ers 1952. A bod yn realistig, dim ond cais Caerdydd sy’n debyg o ddwyn ffrwyth, gyda sianel y brifddinas yn debygol o gyrraedd 500,000 o gartrefi o Ben-y-bont i Gasnewydd. S4/Kaaardiff tybed? Bydd £40 miliwn o drwydded y BBC ar gael i ro…\nMae'n hwyr glas i’r haf ddarfod. Dwi wedi hen bwdu hefo ’nhymor pen-blwydd, wrth i’r barbeciw rydu yng nghornel yr ardd a gwerth hanner can punt o flodau patio yn sbïo’n soeglyd arna i. Mae hyd yn oed y gwlithod wedi rhoi’r gorau i besgi ar y begonias. Roeddwn i ’di laru gweld Morgan a Mari o ryw sioe neu ŵyl bwygilydd ar S4C, ac wedi diflasu efo gohebwyr Radio Cymru yn darlledu o garnifal Llanbedinodyns y byd bob pnawn Sadwrn. Rhowch i mi dymor Dysgub y Dail unrhyw bryd. Cyn belled â’n bod yn cael rhywfaint o haul i fynd am dro, hynny yw. Mae S4C eisoes wedi dangos hysbyseb sy’n cynnig blas ar arlwy ac adloniant yr hydref, i’n cadw’n ddiddig o flaen tân wrth iddi nosi’n gynnar. Er nad ydi sbloets newydd Only Men Aloud na Ruddy-ann, sori, Rhydian yn debygol o’m denu i'n bersonol, maen nhw’n siŵr o saethu i frig siart y gwylwyr gan blesio’r pen bandits a chynulleidfaoedd anrhaddodiadol y Sianel. Mae dau hen ffefryn eisoes yn eu holau, sef Straeon Tafarn Dewi Pws - neu Bro gyda …


#Brexit: Gorchmynnodd Boris Johnson ymddangos yn y llys dros hawliad £ 350m - Gohebydd yr UE\nMae Boris Johnson wedi cael gorchymyn i ymddangos yn y llys dros honni ei fod wedi dweud celwydd drwy ddweud bod y DU wedi rhoi £ 350m yr UE i'r UE, yn ôl y BBC.\nMae ymgeisydd arweinyddiaeth y Torïaid wedi cael ei gyhuddo o gamymddwyn mewn swydd gyhoeddus ar ôl gwneud yr hawliad yn ystod ymgyrch refferendwm 2016 yr UE.\nMae'n erlyniad preifat a lansiwyd gan yr ymgyrchydd Marcus Ball, a oedd yn tor-ariannu £ 200,000 ar gyfer yr achos.\nGalwodd ffynhonnell sy'n agos at Mr Johnson yr achos yn "ymgais â chymhelliant gwleidyddol i wyrdroi Brexit".\nDadleuodd ei gyfreithwyr ei fod yn "stynt".\nBydd y gwrandawiad rhagarweiniol yn cael ei gynnal yn Llys Ynadon San Steffan ac yna bydd yr achos yn cael ei anfon i Lys y Goron i'w dreialu.\nDywedodd golygydd gwleidyddol cynorthwyol y BBC, Norman Smith, na allai'r honiadau ddod ar adeg waeth i Mr Johnson, ac mae ei feirniaid yn debygol o ddefnyddio'r honiadau yn ei erbyn yn yr ornest sydd i ddod i ddod yn arweinydd a phrif weinidog Torïaidd nesaf.\nDefnyddiwyd y ffigur o £ 350m gan y grŵp Absenoldeb Pleidlais o blaid Brexit trwy gydol y refferendwm. Fe ymddangosodd hefyd ar ochr y bws ymgyrchu, a oedd yn annog y DU i "ariannu ein GIG yn lle".\nMae'r cyn ysgrifennydd tramor yn wynebu tri honiad o gamymddwyn mewn swydd gyhoeddus, rhwng 21 Chwefror a 23 Mehefin 2016, a rhwng 18 Ebrill a 3 Mai 2017.\nMae'r cyfnod cyntaf yn cwmpasu'r amser y bu'n ymgyrchu dros bleidlais Absenoldeb yn refferendwm yr UE, tra bod yr ail yn ymdrin ag ymgyrch etholiad cyffredinol y flwyddyn honno.\nCyflwynodd cyfreithwyr Mr Ball gais ym mis Chwefror i wysio Mr Johnson, gan honni, er ei fod yn AS a maer Llundain, iddo gamarwain y cyhoedd yn fwriadol yn ystod yr ymgyrch gyntaf, ac ailadrodd y datganiad yn ystod yr ail.\nDywedodd Lewis Power QC, sy'n cynrychioli Mr Ball, fod ymddygiad Mr Johnson wedi bod yn "anghyfrifol ac yn anonest".\n"Mae democratiaeth yn mynnu arweinyddiaeth gyfrifol a gonest gan y rhai sydd mewn swyddi cyhoeddus," meddai.\nDywedodd Mr Power na ddaethpwyd â chais yr erlyniad i danseilio canlyniad refferendwm 2016 ac nad oedd yn ymwneud â'r hyn y gellid fod wedi'i wneud gyda'r arian a arbedwyd.\n"Yr honiad y mae'r erlyniad hwn yn ymwneud ag ef, yn syml, yw bod Mr Johnson wedi cam-gynrychioli'r swm y mae'r DU yn ei anfon i Ewrop bob wythnos dro ar ôl tro," meddai.\n"Mae'n ymwneud ag un datganiad gwaradwyddus: 'Rydyn ni'n anfon £ 350m yr wythnos i'r UE.'\n"Nid yw'r DU erioed wedi anfon, rhoi na darparu £ 350m yr wythnos i Ewrop - yn syml, nid yw'r datganiad hwnnw'n amwys."\nBeth yw camymddwyn mewn swydd gyhoeddus?\nMae'n drosedd hynafol gyda gwreiddiau yn ôl i'r 13eg Ganrif\nDim ond yn erbyn rhywun sy'n arfer rhyw fath o swyddogaeth swyddogol y gellir ei ddwyn - fel gwas sifil, swyddog carchar neu rywun arall yr ymddiriedwyd iddo gyflawni rôl gyhoeddus\nMae rhywun yn euog o'r drosedd os gall erlyniad brofi bod y swyddog wedi'i esgeuluso'n fwriadol i gyflawni ei ddyletswydd - neu "gamymddwyn" ei hun - i'r fath raddau fel ei fod yn gyfystyr â chamddefnyddio ymddiriedaeth y cyhoedd yn y deiliad swydd\nGall y drosedd arwain at garchar am oes\nDywedodd y ffynhonnell sy'n agos at Mr Johnson fod y penderfyniad i'w wysio yn "hynod" ac yn "risgiau'n tanseilio ein democratiaeth".\n"Nid rôl cyfraith droseddol yw rheoleiddio lleferydd gwleidyddol," medden nhw.\n"Os caniateir i'r achos hwn fynd yn ei flaen yna bydd y wladwriaeth, yn hytrach na'r cyhoedd, yn gyfrifol am bennu cryfder dadleuon mewn etholiadau."\nCafodd yr erlyniad preifat ei feirniadu hefyd gan yr Aelod Seneddol Ceidwadol Jacob Rees-Mogg, a ddywedodd ei fod yn “sylfaenol wael ac yn amhriodol”.\n"Gwall difrifol yw ceisio defnyddio proses gyfreithiol i setlo cwestiynau gwleidyddol," meddai wrth y BBC.\n"Y mater dan sylw yw a oedd hi'n iawn defnyddio lefel gros neu net ein cyfraniad i'r Undeb Ewropeaidd - mater o leferydd rhydd a'r broses ddemocrataidd yw hynny."\nOnd yn ei dyfarniad ysgrifenedig, dywedodd y Barnwr Rhanbarth Margot Coleman: "Achos yr ymgeisydd yw bod digon o dystiolaeth bod y diffynnydd arfaethedig yn gwybod bod y datganiadau yn ffug."\nParhaodd: "Rwy'n derbyn bod y swyddfeydd cyhoeddus sydd gan Mr. Johnson yn darparu statws, ond gyda'r statws hwnnw daw dylanwad ac awdurdod."\nYchwanegodd fod tystiolaeth ddigonol o fater i fynd ymlaen â threial, er iddi bwysleisio nad oedd yr honiadau wedi'u profi ar hyn o bryd.\nSut mae erlyniad preifat yn gweithio?\nGall unrhyw un ddwyn erlyniad preifat - er enghraifft, mae'r RSPCA yn mynd ar drywydd achosion o greulondeb i anifeiliaid trwy'r amser.\nOnd mae gan y Cyfarwyddwr Erlyniadau Cyhoeddus, Max Hill QC, y pŵer i naill ai gymryd achos drosodd neu ei atal yn ei draciau.\nFelly gall awdurdodi Gwasanaeth Erlyn y Goron i gymryd achos Mr Johnson drosodd os yw'r honiadau a wneir gan Mr Ball yn pasio prawf tystiolaeth y CPS ei hun, mae budd cyhoeddus mewn gwneud hynny, neu mae angen arbennig i gymryd rhan.\nGall y DPP atal erlyniad preifat os daw i'r casgliad ei fod yn flinderus, yn faleisus neu'n ddiffygiol am nifer o resymau eraill.\nO ystyried bod y barnwr rhanbarth eisoes wedi datgan bod achos prima facie i'w brofi, gall y DPP benderfynu nad oes unrhyw beth y gall ei ychwanegu'n ddefnyddiol ac aros yn glir.\nFelly efallai bod cyfreithwyr Mr Johnson eisoes yn edrych ar sut i herio cyfreithlondeb y penderfyniad. A gallai hynny olygu bod yr achos - fel llawer o erlyniadau preifat eraill - yn cael ei dorri mewn dadl gyfreithiol ac apeliadau.\nPynciau cysylltiedig:BBCBoris JohnsonBrexitllyseucynnwysllawn-ddelweddJohnsonUK\nCaruana Galizia: Beirniadwyd #Malta dros chwiliedydd llofruddiaeth newyddiadurwr


Cyflwyno cyfres drama foes gyfoes ar BBC Radio 3 – Newyddion a Digwyddiadau, Prifysgol Bangor\nRoedd gan bobl y canoloesoedd nifer o gyfleon i brofi theatr. Roedd y ddrama ganoloesol yn bodoli ar sawl ffurf, ond erbyn hyn mae’r awduron gwreiddiol yn anhysbys. Roedd gorymdeithiau, dramâu mudchwarae, clerwyr a dawnswyr Morris yn bywiogi strydoedd y trefi.\nYng nghartrefi’r cyfoethog, perfformiwyd anterliwtiau (dramâu byrion) yn ystod gwleddoedd. Ymhell cyn cyfnod Shakespeare, roedd dramâu canoloesol yn cael eu perfformio mewn sgwariau marchnad, ar strydoedd dinasoedd, mewn eglwysi ac yng nghartrefi’r cyfoethog. Yn ôl Sue Niebrzydowski, addysgu oedd prif ddiben dramâu canoloesol a’r wers oedd sut i fyw bywyd Cristnogol da.\nPrif nod y rhan fwyaf o theatr, dramâu, teledu a ffilmiau cyfoes yw diddanu. Mae’r ddrama ganoloesol yn diddanu wrth iddi ddysgu gwersi am fywyd. Mae’r pum drama radio, a’r adfywiad diweddar o’r ddrama Everyman, yn ein hatgoffa o berthnasedd y ddrama gynnar, a sut y gall y ddrama ddiddanu a rhoi rhywbeth i gnoi cil drosto o hyd.\nYn ôl Sue Niebrzydowski: “Mae cyfyng-gyngor moesol y ddrama ganoloesol mor berthnasol heddiw ag erioed. Mae atgyfodi dramâu moesol yr oesoedd canol a rhoi gwedd newydd iddynt yn dod â’r hen frwydr rhwng da a drwg yn fyw i gynulleidfa newydd.”\nMae’r dramâu i’w clywed ar BBC Radio 3 am 10.45 bob nos yr wythnos hon.


Llyfrgell Owen Phrasebank - pendant\nPrawf pendant o fawredd.\nI Graham Henry roedd buddugoliaeth 1999 yn drobwynt pendant.\nMae ei eiriau yn llawer mwy pendant a difrifol yma.\nCyfarfod pendant, adeiladol.\nEi gasgliad penagored oedd: 'nid oes dim pendant iawn yn ymgynnig i mi parthed oed yr englynion'.\nDoedd o ddim yn gynllun pendant iawn, a phrin yr oedd hi'i hun yn ymwybodol beth oedd o yn union.\nBod pob cainc amheus y mynnir ei harfer i'w difreinio, megis y gainc heb doriad pendant i'w rhan gyntaf, a phob cainc y cytunir na ddwg traddodiad y gelfyddyd eirda drosti.\nDealltwriaeth y Gymdeithas yw fod bwriad pendant i ddiwygio hyn.\nMae'r strategaeth raglenni a'r cyllid cyhoeddus yn brawf pendant o ymrwymiad Awdurdod S4C i'r flaenoriaeth honno.\nAr yr olwg gyntaf fe allech ystyried hyn yn rhywbeth pendant.\nEglurwyd wrtho bod angen ateb pendant ar y mater erbyn y cyfarfod nesaf.\nO'i flaen, gwelai siâp pendant yn dod yn gliriach ac yn gliriach.\nGofynnwyd iddo lawer gwaith, 'Pam mae'n rhaid i chi gael rhegi bob yn ail gair, Francis?' a'i ateb pendant fyddai, 'Fydda i byrh yn rhegi, tydi'r ddau air rydw' i'n eu hiwsio yn ddim ond g¨iriau llanw, tydy' nhw'n golygu dim, ac mae'r ddau i'w cael ble mynnoch chi yn y Beibl.'\nOnd roedd yna rai rheolau pendant ynglŷn ag addurno'r tai ar gyfer yr ŵyl.\nErbyn hyn nid hawdd rhoi ateb pendant.\nPan holasom pa nwyddau arbennig oedd ar werth esboniwyd wrthym nad oedd neb yn gwybod nes cyrraedd y cownter, ond fod hyd y ciw yn brawf pendant fod rhywbeth gwerth ei gael yno'r diwrnod hwnnw.\nY mae gennyf brawf pendant o hynny, oherwydd am rai blynyddoedd ar ôl i'r clwy glirio byddwn yn dod ar draws cwningod gyda nod clust arnynt.\nMae yna reolau pendant i'w dilyn ac os 'dach chi'n gwneud llinell sy'n iawn yn gynganeddol - ac yn swnio'n iawn - 'dach chi'n gwbod bod hi'n iawn.